Vlada ne zna šta će sa KAP-om – Bankar.me\nMay 4, 2013 BERZA, CRNA GORA, SVE VIJESTI Leave a comment\n„Vladin model rješavanja problema je odbijen, a razočaravajuće je što nakon dva i po mjeseca poslanici nijesu usaglasili nijedan konkretan predlog, kao alternativu tome. Nijesu usaglasili da se problem KAP-a rješava kroz stečaj, ni da se ide na arbitražu sa CEAC-om, niti da se kompanija povjeri na upravljanje turskoj Tosjali grupi“, rečeno je juče „Vijestima“ nezvanično iz Vlade.\nSagovornik tvrdi da je nakon usvajanja zaključaka u parlamentu Vlada samo dobila “zeleno svjetlo” za rješavanje problema koji se odnosi na dug za struju.\n“I to rješenje ponovo će se naći pred poslanicima”, dodao je izvor “Vijesti”\nKAP duguje EPCG 44 miliona eura za neplaćenu struju, Montenegrobonusu devet miliona, a Crnogorskom elektroprenosu, koji od Nove godine pod dosta čudnim okolnostima snabdijeva KAP strujom, 14 miliona eura.\nKAP spada na svega 500 radnika\nSva tri zasad predložena modela za spas KAP-a podrazumijevala su smanjenje broja radnika sa 1.200 na 500. Skupštinski zaključci sada su samo potvrdili da se mora voditi računa o važećim kolektivnim ugovorima koji za prekobrojne predviđaju otpremnina od 18.000 do 50.000 eura.\nPredsjedik Sindikata Aluminijuma Rade Krivokapić rekao je “Vijestima” da radnici “nijesu zadovoljni” odlukom Skupštine i da su “više očekivali”.\n“Sa ovim što je usvojeno dobili su samo garanciju da će proizvodnja biti održavana još neko vrijeme, pominje se oktobar, do kada bi trebalo da bude završena studija održivosti KAP-a. Ovo zato doživljavamo samo kao prolongiranje problema”, dodao je Krivokapić.\nOn je istakao da su očekivali da Vlade odmah raskine ugovor sa CEAC-om.\n“Sigurni smo da je to bilo izvodljivo isplatom onih 40 miliona eura. Oni neće otići iz Kombinata bez tih para. Kako nismo raskinuli ugovor prije godinu, toliki novac mi smo kroz struju već dali”, naveo je Krivokapić.\nTreći put u posljednjih 14 mjeseci, Skupština je u utorak, glasovima SNP-a i DPS-a, zadužila Vladu da raskine ugovor sa CEAC-om. Ovaj put je preporuka da se to uradi na “najefikasniji i naekonomičniji” način, bez naknade, ali niko ne saopštava kako.\nVlada je zadužena da obezbijedi dalje snabdijevanje KAP-a električnom energijom, zbrinjavanje prekobrojnih radnika KAP-a i Boksita u skladu sa odredbama kolektivnih ugovora, nađe model za plaćanje 44 miliona duga EPCG, do 20. maja formira stručni tim eksperata koji će do 20. oktobra podnijeti Skupštini na usvajanje Studiju dugoročne održivosti i razvoja aluminijumske industrije. Revizija kompletnih dugova KAP-a trebalo bi da bude obavljena do 30. juna\nPrvi model, osim isplate CEAC-a, predviđao je zaključenje šestogodišnjeg ugovora između KAP-a i EPCG, kao i garantovanu cijenu struje od 27,5 eura po megavatu. U Vladi su bili ubijeđeni da je taj model održiv te da bi KAP sam mogao u ratama da isplatiti dug Rusima. Međutim, na svjetskoj berzi u međuvremenu je cijena aluminijuma pala sa oko 2.000 na 1.788 dolara po toni čime je doveden u pitanje ovaj model.\nDrugi model je bio stečaj kojim bi državi odmah na naplatu stigla 103 miliona eura kredita za koje je Vlada garantovala. Treća alternativa bila je ustupanje KAP-a i Boksita Tosjali grupi, koji su osim praštanja duga za KAP tražili i besplatne koncesije za boksit i ugalj za novu termoelektranu koju bi gradili u Pljevljima.\nPotpredsjednik Skupštine i poslanik Demokratskog fronta Branko Radulović ocijenio je da je lider SNP-a Srđan Milić „pružio ruku i napravio pakt sa režimom“ umjesto da izazove potpunu krizu vlasti\nRadulović: Legalizovane koruptivne radnje DPS-a\nPotpredsjednik Skupštine i poslanik Demokratskog fronta Branko Radulović ocijenio je juče da je lider SNP-a Srđan Milić „pružio ruku i napravio pakt sa režimom“, umjesto da izazove potpunu krizu vlasti. „Šokantno je da sada SNP legalizuje sve dosadašnje koruptivne radnje koje je DPS radio u prethodnom periodu i koju su Crnu Goru i njen metalurško-energetski kompleks koštale više od mlijardu“, kazao je Radulović.\nDF nije prisustvovao sjednici, jer bojkotuje rad parlamenta. On je istakao da u pojedinim zaključima ima i „gluposti“, a da je zaključak koji se tiče pisanja strategije održivosti KAP do 20. oktobra preuzet od DF-a, s tim što je krajnji rok dva dana kraći.\nRadulović tvrdi da Rusi iz KAP-a „neće otići praznih džepova“. „Ugovor sa ofšor firmom CEAC, kao i ugovor o prodaji metala Glenkoru odmah se moraju raskinuti i ustanoviti kakvi su pravi bilansi KAP-a. U tu kompaniju moraju ući policija i državni tužilac, pa tek onda praviti dalju strategiju. Bez prethodna dva uslova ne može se doći do optimalnih rješenja“, naglasio je Radulović.\nSNP: Konkretne modele Vlada treba da sprovede\nIz Socijalističke narodne partije juče su saopštili da su zaključke o KAP-u i Boksitima predložili Skupštini, koja ih je u utorak usvojila, da bi spriječili dalje katastrofalno vođenje ekonomske politike Vlade u ovim kompanijama. “Nemamo dilemu da će sve ovo u najskorije vrijeme rezultirati političkom odgovornošću Vlade, ali i potrebom procesuiranja pojedinačne krivično-pravne odgovornosti prema onima koji su odgovorni za ugovorne aranžmane koji su Crnoj Gori donijeli štetu koja sigurno prelazi milijardu eura.\nNa ovo upućuje i najnoviji nalaz DRI o kontroli državnih garancija izdatih KAP-u”, smatraju u SNP-u, čiji je predsjednik Srđan Milić. Poslanički klub SNP-a naglašava da “zaključci ni Vladi niti bilo kojem drugom organu ne dozvoljavaju da budžet i građane Crne Gore nanovo zadužuju nijednim centom. Oni navode da je jasno definisano da ugovor sa CEAC-om treba raskinuti na njegovu štetu jer nije poštovao ugovorene obaveze.\n“Zaključci Skupštine ne sadrže konkretne modele raskida ugovora sa CEAC-om i izmirivanja međusobnih obaveza KAP-a i EPCG jer su to pitanja koja su u ustavnoj nadležnosti Vlade, koja vodi spoljnu i unutrašnju politiku”, saopšteno je iz Kluba poslanika SNP-a.\nPOJMOVIBranko Radulović CEAC Cijena struje za KAP Dug KAPA za struju Dugovi KAPa EPCG struja za KAP Garancije za KAP KAP duguje za struju KAP Kombinat Aluminijuma Podgorica KAP u problemima Skupstinska rasprava o KAPu Toščelik Turci preuzimaju KAP Višak radnika u KAPu\nPrevious Tražite ime za svoju firmu? Razmislite o ove tri stvari\nSljedeći Agrokor uskoro predaje ponudu za preuzimanje Merkatora


DSS - Zbog ”Edi Rama - PERSONA NON GRATA” privedeni omladinci DSS\nZbog ”Edi Rama - PERSONA NON GRATA” privedeni omladinci DSS\nPripadnici MUP-a su na naplatnoj rampi na autoputu Beograd-Novi Sad zaustavili dva automobila sa omladincima DSS i pretresli vozila.\nPlakat "Rama persona non grata" je oduzet, a članovi DSS su privedeni, rečeno nam je iz DSS.\nPredsednik Omladine DSS Zdravko Veselinov rekao je da su im oduzeti ključevi od automobila.Premijeri Severne Makedonije i Albanije, Zoran Zaev i Edi Rama, doputovali su u sredu popodne u Beograd.\nSastanak posvećen ekonomskom povezivanju Severne Makedonije, Albanije i Srbije održava se na Petrovaradinskoj tvrđavi u Novom Sadu.\nOmladinci Demokratske stranke Srbije pušteni su posle dvočasovnog zadržavanja u stanici novosadske policije.\nPredsednik Omladine DSS Zdravko Veselinov izjavio je za agenciju Beta da će performans ipak biti održan danas, samo umesto u 8.30 časova kako je bilo prvobitno najavljeno, u 13 sati na Keju žrtava racije u Novom Sadu.\n"Pošto su nas zaustavili na naplatnoj rampi kod Novog Sada, držali su nas sat vremena i oduzeli su nam ključeve od kola. Nakon toga nam je samo saopšteno da nas privode u SUP Novi Sad", rekao je Veselinov. On je dodao da su policajci u stanici bili profesionalni i ocenio "da se videlo da im je pomalo neprijatno zbog celog slučaja zato što su i oni očigledno patriote kao i većina Srbije".\n"Nisu nam uzimali izjave, već su nam samo dali neki papir koji je naslovljen kao poziv radi prikupljanja obaveštenja u predistražnom postupku zbog krivičnog dela pronalaska reklamnog i propagandnog materijala. Zbog toga je ovaj postupak privođenja dodatno konfuzniji, a na kraju su nam vratili transparent", naveo je Veselinov.\nPredsednik Omladine DSS Zdravko Veselinov izjavio je za agenciju Beta da je performans ipak održan, samo umesto u 8.30 časova kako je bilo prvobitno najavljeno, u 13 sati na Keju žrtava racije u Novom Sadu.\nJovanović: Ne idemo na sastanak, sami treba da rešavamo svoje probleme (video)


PREGLED UPRAVLJANJA HEMIKALIJAMA U REPUBLICI SRBIJI (mart 2019-februar 2020) - ALHem\nPREGLED UPRAVLJANJA HEMIKALIJAMA U REPUBLICI SRBIJI (mart 2019-februar 2020)\nHome » Blog » PREGLED UPRAVLJANJA HEMIKALIJAMA U REPUBLICI SRBIJI (mart 2019-februar 2020)\n13 октобра, 2020 Blog Нема коментара\nODLOMAK IZ IZVEŠTAJA IZ SENKE KOALICIJE 27 – Napredak u magli\nZakonodavni okvir stvoren usvajanjem Zakona o hemikalijama195, Zakona o biocidnim proizvodima i odgovarajućih podzakonskih propisa uspostavio je savremeni sistem upravljanja hemikalijama, koji je u značajnoj meri usaglašen s propisima EU.\nU pogledu ažuriranja propisa koji se odnose na klasifikaciju i obeležavanje hemikalija radi njihovog prilagođavanja u pogledu tehničkog i naučnog napretka, kao i propisa kojima se uređuju ograničenja i zabrane proizvodnje, stavljanja u promet i korišćenja hemikalija došlo je do pozitivnog pomaka u odnosu na poslednji izveštaj.\nU pogledu ažuriranja Liste supstanci kandidata za Listu supstanci koje izazivaju zabrinutost, kao i Liste supstanci koje izazivaju zabrinutost nije došlo do promena u odnosu na prethodni izveštaj. S obzirom na to da je u EU ova lista dodatno ažurirana u nekoliko navrata, u ovom momentu postoji značajna razlika u broju supstanci koje se nalaze na EU listi i u domaćem propisu, što ograničava ostvarivanje prava potrošača u Srbiji na informacije o prisustvu tih supstanci u proizvodima. Neophodno je nastaviti s daljim razvojem zakonodavnog okvira, kako kroz dalju harmonizaciju propisa uzimajući u obzir nove uredbe EU, kao i izmene i dopune postojećih, tako i jačanjem kapaciteta neophodnih za sprovođenje propisa.\nIzrada novog Nacrta zakona o biocidnim proizvodima radi usklađivanja sa Uredbom o biocidnim proizvodima (528/2012/EU)203 završena je u 2018. godini. Zakon je trebalo da bude usvojen u 2019. godini, ali se to nije desilo. U toku 2019. godine usvojen je Zakon o predmetima opšte upotrebe, koji je uspostavio pravni osnov za usvajanje Pravilnika o bezbednosti igračaka, kao i Pravilnika o kozmetičkim proizvodima kojima su preuzete liste zabranjenih i ograničenih supstanci u ovim proizvodima iz EU propisa.\nU pogledu administrativnih kapaciteta za obavljanje stručnih poslova u ovoj oblasti nije došlo do značajnih promena u odnosu na kapacitete u prethodnom periodu, s tim što je republička inspekcija za zaštitu životne sredine za oblast hemikalija i biocidnih proizvoda dodatno oslabljena zbog odlaska nekoliko iskusnih inspektora.\nOd januara 2019. godine elektronska platforma za upis hemikalija u Integralni registar hemikalija (eIRH) počela je s radom, tako da se dosijei o hemikalijama koje su stavljene u promet u toku 2018. godine dostavljaju elektronskim putem portalu eIRH207. Na ovaj način privrednim subjektima je omogućeno da efikasnije izvršavaju svoje obaveze u vezi sa upisom hemikalija korišćenjem javno dostupnog veb-portala, što pojednostavljuje i pojeftinjuje administrativnu proceduru.\nOperativni rad eIRH za biocidne proizvode započeo je u aprilu 2019. godine. Otpočelo je podnošenje zahteva za upis u Privremenu listu biocidnih proizvoda, koje je opciono tj. ostavljena je i mogućnost podnošenja zahteva u papiru. S obzirom na obim i sadržaj dokumentacije koja se zahteva ovim postupkom, kao i poverljivost pojedinih podataka, neophodno je unaprediti postojeću zaštitu i striktno definisati različite nivoe pristupa podacima.\nU toku 2019. godine počela je realizacija projekta Dalji razvoj okvira za usklađivanje sa zakonodavstvom EU u oblasti vazduha, hemikalija i horizontalnog zakonodavstva (EAS 3 projekat) u toku kojeg se radi na izradi specifičnih planova implementacije za REACH uredbu i Uredbu o biocidnim proizvodima.\nŠto se tiče dugotrajnih organskih zagađujućih supstanci (POPs), Vlada Republike Srbije još uvek nije usvojila ažurirani Nacionalni implementacioni plan (NIP) za sprovođenje Stokholmske konvencije o POPs, mada je pripremljen još 2015. godine i zastareva, pa je usled toga otežano sprovođenje aktivnosti iz specifičnih akcionih planova koji su sastavni deo ažuriranog NIP-a.\nFinalni Izveštaj o stanju žive u Srbiji i proceni kapaciteta Republike Srbije za implementaciju Minamata konvencije, iako je završen još 2018. godine nije javno dostupan i dosad nije doneta odluka o njenoj ratifikaciji, iako su ekspertski tim i stručna služba Ministarstva zaštite životne sredine dali preporuku za ratifikaciju.\nProjekat Jačanje sinergije u implementaciji Bazelske, Roterdamske, Stokholmske i Minamata konvencije u Republici Srbiji je u procesu realizacije i cilj mu je jačanje institucionih kapaciteta za udruženo izveštavanje prema obavezama navedenih konvencija, kao i unapređenje saradnje između resornih sektora nadležnog ministarstva, agencija, industrije (s posebnim naglaskom na sektor reciklaže), naučno-istraživačkih instituta i civilnog sektora.\nALHem je realizovao istraživanje prisustva ftalata u plastičnim igračkama i predmetima za negu dece u okviru kampanje „Igračka plačka“ i sproveo kampanju u toku 2019. godine u cilju podizanja svesti potrošača o zdravstvenoj bezbednosti igračaka. Istraživanje je pokazalo da se na tržištu Republike Srbije nalaze igračke napravljene od plastike s povećanim sadržajem nedozvoljenih ftalata, što su i potvrdili rezultati vanrednog inspekcijskog nadzora Ministarstva zdravlja. ALHem je takođe u decembru 2019. godine predstavio aplikaciju za mobilne telefone Scan4Chem na srpskom jeziku preko koje građani mogu ostvariti svoje pravo na informaciju o prisustvu supstanci u proizvodima, a koje izazivaju zabrinutost.\nSistem upravljanja hemikalijama i biocidnim proizvodima finansira se iz budžeta Republike Srbije. Ministarstvo zaštite životne sredine otvorilo je namenski podračun za uplatu republičkih administrativnih taksi za hemikalije i biocidne proizvode. Međutim, s obzirom na strukturu i način funkcionisanja budžetskog sistema, nisu dostupni podaci u kom iznosu su prihodi ostvareni od taksi koje služe za pokriće troškova pružanja administrativnih usluga za sprovođenje upravnih postupaka i da li je i koliki deo troškova plaćen iz sredstava koja se ostvaruju od drugih poreskih obveznika, odnosno od onih koji od hemikalija i/ili biocidnih proizvoda ne ostvaruju prihode. Sistem finansiranja upravljanja hemikalijama i biocidnim proizvodima nije u saglasnosti sa osnovnim principima utvrđenim EU propisima.\nPreuzeto iz Izveštaja iz senke – Napredak u magli , Koalicija 27, 2020\nEkološki intervjui u doba korone: Jasminka Ranđelović, programska koordinatorka Alternative za bezbednije hemikalije


Tanjug 10. jula 2019. 19:27\nDRVENGRAD – Sedmi festival ruske muzike „Kustendorf klasik“ počeo je danas u Drvengradu takmičenjem mladih muzičara, a veliku pažnju medija privukao je dolazak poznatog ruskog violiste Jurija Bašmeta koji će koncertom sa Simfonijskim orkestrom „Kustendorf“ i izvođenjem Berliozove simfonije „Harold u Italiji“ otvoriti festival.\n„Do poslednjeg dana imam veliku bojazan zato što se u raskoraku između kraja školske godine srednjih muzičikih škola i akademija stvorio vakum i desi se da do dan i po pred zatvaranje konkursa bude pet prijava i onda krenu prijave kao da ih je neko istovario iz kamiona. Tako da se ove godine prijavio veći broj ljudi nego uobičajno i čini mi se da je i kvalitet bolji“, rekao je Sparavalo Tanjugu.\nO daljim ciljevima Sparavalo kaže da bi voleo da festival traje pet dana, da prošire smeštajne kapacitete kako bi ugostili još više mladih muzičara, da salu „Prokleta avlija“ opreme aukustički tako da postane koncertna dvorana.\n„Pošto je ovo festival na tragu filmskog ‘Kustendorfa’, nema pravila, crvenog tepiha, svi piju kafu zajedno – i Bašment i student prve godine. Pošto niko nije nedodirljiv, onda je to klincima super i mogu da vide svoje idole na metar od sebe i ako nastavimo tim putem, sve će biti u redu“, kazao je Sparavalo.\nSutra će u okviru revijalnog programa biti izvedena savremena opera Mikaela Tariverdijeva „Očekivanje“ u režiji Vladana Ćurkovića i pod dirigentskom upravom Marije Stajić u kojoj učestvuju studenti Fakulteta muzičke umetnosti.\n„Nemamo dovoljno veliku dvoranu da bismo mogli da napravimo veću opersku produkciju, ali smo u Višegradu nadomak ideje da se napravi pozorište. Ako se to desi, vrlo lako možemo jedan večernji program da izmestimo i da ceo festival ode na izlet u Višegrad“, naveo je Sparavalo.


IT zajednica odlučila: VRH IT poslodavci u Srbiji su Microsoft, Nordeus i Ubisoft! | HelloWorld.rs\nPored te tri kompanije, prema mišljenu kandidata, u TOP 10 VRH IT poslodavaca zasluženo su ušle i kompanije: Comtrade, Continental Automotive, HOOLOOVOO, Levi 9, Symphony, 3Lateral, Zuhlke Engineering (poređano po abecedi).\nIstraživanje VRH Poslodavac donosi odgovore na mnoga pitanja, a pre svega na pitanje kandidata koje su najpoželjnije IT kompanije u našoj zemlji. Ovo istraživanje sprovodi od 2019. godine najveći domaći sajt za zapošljavanje Poslovi Infostud i vodeći sajt za zapošljavanje IT kandidata u Srbiji Helloworld.rs.\nKako je saopšteno na vebinaru, u istraživanju je učestvovalo čak 4.960 ispitanika koji su tokom aprila i maja ove godine, kroz online anketu, kreiranu po jedinstvenoj metodologiji, ocenili ko su najatraktivniji IT poslodavci u Srbiji za 2021.godinu, kako kandidati u Srbiji doživljavaju brendove poslodavaca na IT tržištu radne snage, šta ih najviše privlači da se prijave za rad kod određenog poslodavca i kako može da se kreira pozitivno iskustvo u procesu selekcije.\nU rezultatima ovogodišnjeg istraživanja po prvi put se nalaze i podaci koji se tiču spremnosti kandidata da se presele u drugi grad zbog posla, kao i koji su to najpoželjniji gradovi za IT-jevce.\nPriznanje kao potvrda dobrog rada\nVebinar je krunisan proglašenjem pobednika, a predstavnicima najbolje plasirane 3 kompanije, po završetku vebinara, uručena su i priznanja.\nPrvo mesto osvojila je kompanija Microsoft, a nagradu je primila Irina Nišavić.\n- Ovo priznanje nam je značajno posebno kad se uzme u obzir prethodan period koji je bio izazovan svim kompanijama. Danas imamo više od 400 zaposlenih, a u prethodne dve godine smo imali rast veći od 100%. Radimo na tome da pružimo najbolje našim zaposlenima i održimo kvalitet. Ovo priznanje je i za sve naše zaposlene koji čine kompaniju takvom kakva jeste - poručila je Irina Nišavić.\nDrugo mesto je pripalo kompaniji Nordeus, u čije ime se prisutnima obratila Maja Kvrgić.\n- Veliko hvala svim našim zaposlenima za koje uvek kažemo da su naši najveći ambasadori. Drago nam je da smo uspeli da održimo ovu poziciju. Pratite nas i dalje jer spremamo zanimljive kampanje i sadržaje - rekla je Kvrgić.\nNa trećem mestu nalazi se kompanija Ubisoft. Njihova predstavnica Katarina Živković izjavila je da joj je drago da su ih kandidati prepoznali kao jednog od poželjnih poslodavaca.\n- Kod nas u kompaniji ulažemo u razvoj ljudi, pružamo konstantne prilike za učenje i naši zaposleni uvek mogu da se oslone na lidere - istakla je Katarina Živković.\nPriznanja VRH Poslodavac 2021. uručila je Tamara Prodanović, koordinator sajta HelloWorld.rs i Sonja Ćetković, direktorka grupacije sajtova Poslovi Infostud.\nTamara Prodanović i Sonja Ćetković\nZanimljivo je da se rang najatraktivnijih kompanija koje su u TOP 3 nije menjao u odnosu na istraživanje sprovedeno pre 18 meseci, što govori u prilog stabilnosti i dugoročnoj atraktivnosti odabranih kompanija.\nOsnova za buduće strategije\nNa samom početku vebinara prisutne je pozdravila Sonja Ćetković, a ulogu moderatora preuzela je Tamara Prodanović. Ovo istraživanje je u suštini kamen temeljac svih budućih strategija koje kompanija može da osmisli, a kasnije i sprovede, kako bi postala poželjan ili poželjniji poslodavac na domaćem tržištu.\n- Sve kompanije koje su učestvovale u ovom istraživanju su kompanije koje su osvestile da je izuzetno važno da čuju feedback. Mislim da je to jedan i te kako bitan trenutak koji se dešava kod nas na tržištu. Spremniji smo nego ranije da čujemo šta nije dobro, šta je dobro i kako možemo biti bolji, o čemu svedoči i rastuće interesovanje poslodavaca za ovo naše istraživanje - rekla je Sonja Ćetković.\nOna je naglasila da velika potražnja za IT kadrom govori o tome da će se do njih sve teže dolaziti, jer ponuda u velikoj meri prevazilazi potražnju.\n- I sada kada potražnja ponovo raste, to ukazuje da će konkurencija među kompanijama biti sve jača u kontekstu toga da privuku one poželjne i najbolje kandidate, a za to svakako treba biti poželjan poslodavac - istakla je Sonja Ćetković.\nNa vebinaru se čulo da je istraživanje nedvosmisleno pokazalo da emocionalna povezanost kandidata sa brendom utiče na atraktivnost kompanija na tržištu. Kandidati žele da kompanije imaju stabilno finansijsko poslovanje, prijateljsko i prijatno radno okruženje, da imaju lidere koji cene sposobnost i znanje svojih saradnika, da postoji dobar balans privatnog i poslovnog života, mogućnost sticanja dodatnih znanja i jasan i fer sistem nagrađivanja. Ako kandidati imaju osećaj da se konstantno razvijaju u kompanijama i da imaju menadžment koji to podržava, to predstavlja srž atraktivnosti poslodavaca na IT tržištu. Prema rezultatima istraživanja, dve stvari razlikuju VRH poslodavca od celog tržišta - dobra referenca za budućnost i kreativnost.\nPrimećeno je da imperativ sigurnosti postaje sve veći trend i može da se kreira kroz dva aspekta - kroz održivo poslovanje i bezbedno radno okruženje. Čak 61% ispitanika je reklo da teže kompanijama koje imaju finansijski stabilno poslovanje, dok je 32% glasalo za sigurnost posla što ukazuje da im to nije toliko bitan faktor, jer su svesni da sa svojim veštinama mogu da nađu drugi posao.\nInteresantno je da je uticaj rada u hibridnom okruženju pokazao da su se lideri mnogo lakše prilagodili pandemijskoj situaciji iz razloga što su njihove poslovne aktivnosti koordinisane prirode - niza sastanaka, praćenja rada zaposlenih, obučavanje zaposlenih, te kada se to prenese iz realnog u virtuelno okruženje onda oni neće mnogo trpeti.\nKada je reč o promeni lokacije zbog posla istraživanje je pokazalo da ne postoji velika spremnost na udaljeno preseljenje pogotovo iz dva najveća IT centra - Beograda i Novog Sada. U tom smislu, kompanije koje u svojim strategijama razmatraju preseljenje, u zavisnosti gde se nalaze, imaće poteškoća da privuku nove kandidate. Distance od 50km do 70km su prihvatljive ali što je udaljenost veća to je i kandidatima teže da se presele.\n168 osoba je glasalo, prosečna ocena: 5\nDa li ceter objaviti deteljane rezultate istarzivanja? Ovi procenti koji su navedeni u tekstu ne daju bas jasnu sliku. Pozdrav\nLazar Tutulić 18.06.2021.\nOkej kul VAU nismo znali da su majkrosoft ubisoft najbolji.. Mislim da ova kategorija vrh poslodavca iz godine u godinu ima sve manje smisla...\nGde mogu da vidim metodologiju istrazivanja?Sta znaci "kroz online anketu, kreiranu po jedinstvenoj metodologiji" ?


STOJAKOVIĆ UZ JOKIĆA Srbin dobio pojačanje u klubu - Srpskainfo\nSTOJAKOVIĆ UZ JOKIĆA Srbin dobio pojačanje u klubu\nNBA ekipa Denver Nagetsi napravila je značajne izmjene u svojoj organizacionoj strukturi.\nStojaković je u Denveru napredovao stepenik po stepenik. Prvo se 2014. nakon sedam godina provedenih u mlađim kategorijama FMP-a otisnuo u najjaču košarkašku ligu na svetu, gdje je dobio mjesto video kordinatora u Nagetsima, da bi sada došao do glavnog i odgovornog za razvoj igrača u Denveru.\nDžon Beket, koji je do sada radio na mjestu Stojakovića, biće novi asistent glavnog trenera Majka Malona, dok je nekadašnji košarkaš Barselone Senegalac Bonifejs Ndong novi član tima koji je zadužen za razvoj.\nCRNE BROJKE RASTU U ovoj državi preminulo više od 2.000 ljudi od posljedica korone


Polimlje dobilo novo rukovodstvo, na čelo kluba izabran Radoman Ćuković - PPmedia\nPosted on\t2 марта, 2022 8:02 pm by adminpp033\nPrijepolje – Nakon više od pola godine od kako je kompletno rukovodstvo Fudbalskog kluba „Polimlje“ podnelo ostavku, na čelu sa predsednikom Aleksandrom Draškovićem, večeras je održana Skupština ovog kluba koja je jednoglasnom odlukom izabrala novi petočlani Izvršni odbor, predsednika i potpredsednika kluba i Nadzorni odbor.\nNa čelu „Polimlja“ u narednom četvorogodišnjem periodu biće Radoman Ćuković, nekadašnji inspektor u prijepoljskoj Poreskoj upravi, dok je za potpredsednika izabran privrednik Branko Tomašević Mane. Od 21 člana Skupštine sa pravom glasa, prisustvovalo je njih 20.\nNovi Upravni odbor činiće Milan Baković, Zulfo Malagić, Viktor Ratković, Senad Hasanagić i Adnan Tandir, dok su u tročlani Nadzorni odbor izabrani Drago Radulović, Miljan Ivezić i Elvir Rondić. Sekretar kluba biće idalje Bojan Svičević.\nNovi predsednik kluba Radoman Ćuković kaže, da se Polimlje nalazi u izuzetno teškoj situaciji, dugovanje kluba procenjuje se na više od šest miliona dinara. Ćuković uverava, da će već u narednim danima nova uprava, koja je obezbedila sponzora uspeti da vrati dug i da konsoliduje finansijsko stanje u klubu. Međutim, ono što zadaje veliku nedaću “Polimlju” jeste nedostatak igračkog kadra.\n– Prvenstvo počinje već za desetak dana, fali nam igrača a prelazni rok je završen. Klub će jako teško uspeti da sačuva status zonaša, jer je u jesenjem delu sezone osvojio svega 2 boda. Mi obećavamo predan i pošten rad, veliki smo teret na sebe preuzeli i vadićemo “kestenje iz žara” – ističe Radoman Ćuković, predsednik kluba.\nČlan Opštinskog veća zadužen za sport Zoran Despotović naglasio je da loklano rukovodstvo nije sedelo skrštenih ruku već da mesecima radi na tome da “Polimlje” stavi na zdrave noge.\n– Lokalnoj samoupravi nipošto nije bilo u interesu da gasi klub koji za četiri godine slavi jedan vek postojanja. Ljudi koji vole Prijepolje i “Polimlje”, seli su i nakon više sastanaka dogovorili se, a izbor nove uprave je samo početak rešavanja problema u klubu – zadovoljno ističe Despotović.\nPredsednik opštine Vladimir Babić, izrazio je zahvalnost ljudima koji su prihvatili na sebe obavezu da vode klub. On je naglasio da je inicijativa, da se klub spasi od gašenja, potekla od Esada Hodžića i Rasima Ljajića, te da klub ima i njihovu apsolutnu podršku.\n– Pred upravom kluba veliki je izazov da vrate dug od 6 miliona dinara i klub stave na zdrave noge. Novo rukovodstvo mora da vodi transparentu politiku, u kojoj će svaki donator znati gde se troši novac. Više se ne sme ponoviti situacija iz ranijih godina, kada su se dugovanja gomilala – kazao je Baić i obećao da će lokalna samouprava izdvojiti četiri miliona dinara za funkcionisanje kluba u ovoj godini.\nPrvu prolećnu utakcimu “Polimlje” će odigrati 13. marta kada u Prijepolje, na prolećnoj premijeri gostuje ekipa “Jedinstvo Putevi” iz Užica.\nОзнаке: Branko Tomašević Mane, FK Polimlje, uprava Polimlja, Vladimir Babić, Zoran Despotović


ANALIZA POSLOVNOG PROSTORA - Lili Tanili\nUčinite svoj poslovni prostor\nugodnim i profitabilnim mestom\nČesto je posao vaša druga kuća gde provodite sate i sate, koje kada saberete čine veliki deo vašeg života.\nMeđutim, bitnije od utrošenog vremena su rezultati, ukus pobede ili poslovnog poraza.\nViteški dani su iza nas, ali nekadašnja ratnička arena preselila se u poslovni svet.\nDeo mudre strategije i dugoročnog rasta nije samo faktor znanja zaposlenih i vremena, nego i prostora.\nLili Tanili Analiza poslovnog prostora vam omogućava da svojoj konkurenciji doskočite neprimetno.\nNemojte zaboraviti da su sve velike imperije kroz istoriju propadale zbog sopstvene slabosti, a ne zbog jačine protivnika.\nČitajući ovu analizu saznaćete protiv kojih neprijatelja treba da se borite.\nDobićete kompletan uvid u vaše okruženje, šta vas podržava, a šta slabi, kako da dođete do svog cilja i željene pozicije u poslu i uvrstite se rame uz rame uz mnoge velike i male uspešne kompanije u svetu koje primenjuje Feng Shui (Feng Šui) već dugi niz godina.\nŠtampan (A4 format – 297 x 210mm), na vašu adresu ili\nU elektronskom obliku (PDF format) na vašu email adresu\nKAKO ĆETE KORISTITI ANALIZU?\nAko ste preduzetnik, biznismen, imate svu slobodu ne samo da ovu Analizu poslovnog prostora koristite zaunapređenje radnog prostora, nego i čitavog poslovanja. Cilj je da se vi i vaši zaposleni u datom prostoru osećate što bolje kako bi davali maksimalan doprinos razvoju vašeg biznisa.\nAko ste zaposleni u preduzeću koje nije vaše, uvek imate mogućnost da makar detaljima uredite svoj poslovni kutak kako bi u njemu bili što produktivniji.\nAnalizom poslovnog prostora dobićete jasan pregled šta je u njemu dobro, a šta loše po vas i vaše zaposlene. Savete kojim možete unaprediti vaš poslovni prostor možete koristiti i kao osnovu plana za renoviranja ili rekonstrukcije objekta.\nFeng Shui saveti za unapređenje poslovnog prostora ne podrazumevaju samo velike promene i skupa ulaganja. Usmerenja koja ćete u njoj naći daće vam ideju kako da uredite poslovni prostor sa ciljem da ga učinite podsticajnim.\nAnalizu poslovnog prostora možete koristiti i kao test pre investicije u novi poslovni objekat. Možda je projekat koji vam se dopada odličan i savremen, ali ako njegova energija ne odgovara vašoj energiji, nećete se dobro osećati u njemu, a samim tim ni vaši uspesi neće biti zadovoljavajući.\nAnalizu držite negde pri ruci da je uvek možete iznova pročitati. Svaki put kad je budete izučavali dobićete novu ideju kako da još više unapredite svoj poslovni prostor, a možete je koristiti sve dok boravite u datom poslovnom prostoru.\nUkoliko ste zainteresovani, javite se i dobićete upitnik sa spiskom neophodnih detalja.


Historičarka Margaret Mekmilan: “Srbija bila kao Iran danas, Gavrilo Princip terorista” – Magazin Plus\nHome/Historičarka Margaret Mekmilan: “Srbija bila kao Iran danas, Gavrilo Princip terorista”\nHistoričarka Margaret Mekmilan: “Srbija bila kao Iran danas, Gavrilo Princip terorista”\nWASHINGTON – Srbija iz vremena Prvog svjetskog rata bila je nešto nalik na današnji Iran, gdje dijelovi vlasti sponzorišu terorističke aktivnosti, a Gavrilo Princip je bio fanatik koji se poslužio terorističkim nasiljem za ostvarivanje svojih ciljeva, rekla je u Washingtonu kanadska historičarka Margaret Mekmilan.\nOna je na promociji svoje knjige “Sprečavanje novog Velikog rata: Lekcije iz 1914”, govorila i o Srbiji iz tog doba i njenoj ulozi u ratu.\n“Prvi čovjek vojne bezbjednosti Srbije pukovnik Apis bio je veoma dobro upućen u to šta zavjerenici pripremaju u Bosni. Oružje za atentat prošvercovano je iz Srbije uz pomoć srpskih graničara”, rekla je Mekmilan na tribini u Brukings instituciji.\nPrema njenim riječima, predsjednik tadašnje vlade Nikola Pašić “možda je nešto i sumnjao, ali odlučio je da ne zna šta se dešava”.\nNa pitanje dopisnika Tanjuga da li zna da je vođi nacističke Njemačke Adolfu Hitleru za rođendan 1942. donjeta spomen ploča posvećena Gavrilu Principu iz Sarajeva koju su njemački okupatori skinuli kao ratni trofej, istoričarka je odgovorila da je juče čula za to.\n“Da, juče su mi rekli za tu sliku”, kazala je Mekmilan.\nOna je, ipak, Principa nazvala teroristom, rekavši da su to ljudi koji koriste nasilje da postignu svoje ciljeve, a atentator iz Sarajeva, prema njenim riječima “nije htio da čeka da se stvari riješe diplomatskim ili ustavnim putem”.\n“U svojoj knjizi sam ga opisala kao čovjeka iz današnjeg egipatskog društva koji je došao iz ruralne i tradicionalne sredine. On je vjerovao u svoje ideje i bio je fanatik”, navela je Mekmilan.\nOpisujući Gavrila Principa, istoričarka je kazala i da je on, kao i mnogi mladi ljudi, svijet posmatrao crno-bijelo.\nKanadska istoričarka, inače profesor istorije na Univerzitetu Toronto, prethodno je Evropu početkom 20. vijeka opisala kao skoro idilično društvo koje blizu sto godina nije bilo u većem sukobu, koji je došao sa Prvim svjetskim ratom.\n“Evropa je napredovala na svim poljima, ali je to bilo i vrijeme kada je dominacija velikih sila, poput Britanije, počela da opada”, ocjenila je Mekmilan, dodajući da Britanci nisu shvatali da i druge zemlje žele “svoj dio kolača”.\nPrema njenim riječima, njemačka spoljna politika koju je vodio kajzer, bila je katastrofalna, što je Britaniju odvojio od nje i približilo Francuskoj i Rusiji, što se smatralo nezamislivim krajem devetnaestog vijeka, piše Tanjug.\n“Mnogo faktora je uticalo na početak rata, od lidera država, preko porasta nacionalizma, do krize na Balkanu”, ocjenila je Mekmilan i dodala da Rusi nisu zaboravili Nijemcima poniženje iz BiH 1908. godine.\nOna je zaključila i da je Njemačka odlučila da uđe u rat i napadne Srbiju, jer se plašila da će izgubiti Austro-Ugarsku ako to ne učini.


POBEDIĆE I U NOVEMBRU\nIzvor: FoNet,N1,Lokalne novine | Obrenovac, 18.05.2020.\nStefanović: Pokušava se pomeranje izbora preko Evropskog parlamenta\nStefanović je kazao da se odlaganje izbora pokušava uz pomoč posrednika i zainteresovanih strana, poput Evropske unije (EU), koja je već posredno u to uključena, preko Evropskog parlamenta.\nZa takvu akciju "nije kasno", rekao je Stefanović i podsetio da Savez za Srbiju (SzS) "na tome mesecima insistira i da ima kontinuiranu komunikaciju sa ljudima iz Evropske komisije i Evropskog parlamenta".\nKaže da on lično ne bi voleo da razgovara sa Vučićem, ali bi razgovarao sa predstavnicima države i partije na vlasti i poručio da postoji mogućnost da se "tako nešto izdejstvuje"\n. "Ne pokušavamo mi Vučića da ubedimo ni u šta, jer nam krušku ne bi dao da smo tražili, i tu iluziju smo odavno izgubili", izjavio je Stefanović.\nKako je predočio, "mi razgovaramo sa svetom i razgovaramo sa drugim opozicionim strankama i grupacijama da nas se još više skupi".\nUpitan da li bi SzS izašao na izbore, ako ih Vučić pomeri za jesen, odgovorio je da "nije reč samo o pomeranju izbora, već i promenama koje će onemogućiti pritiske na birače i otvaranje medija, a pre svega RTS".\nStefanović ne misli da će opozicija "odjednom počisiti Vučića", ali smatra da on ima veliki problem, jer na apsurdan i izvitoperen način kopira opoziciju u svemu, izuzev u bojkotu.\n"Opozicija je srećna što je uopšte živa, posle osam godina torture, blaćenja, progona i hapšenja", naglasio je zamenik predsednika SSP. Ipak je očuvala jedinstvo, iako je ono, priznaje Stefanović, "delimično narušeno odlukom Pokreta slobodnih građana (PSG) da izađe na izbore".\n"Razlika između PSG i Nove i klijentelističkih stranaka"\nKada je reč o učešću nekih opozicionih stranaka na izborima, Stefanović pravi razliku između PSG i Nove stranke, s jedne, i "klijentelističkih" partija i saveza, u koje ubraja Srbiju 21 ili Metlu.\nOn vidi PSG kao nesumnjivo opozicionu partiju, koja isto želi promenu sistema i odlazak ove vlasti, "ali se razlikuju u metodologiji". Ukazao je, međutim, da izlazak PSG na izbore, možda nevoljno i nesvesno, ipak pruža legitimitaciju i podršku Vučićevom režimu i "doprinosi nastavku nenormalnosti stanja i ludila u koje je vlast gurnula Srbiju".\nOsvrćući se na štrajk glađu lidera Dveri Boška Obradovića, istakao je da ga na ličnom i prijateljskom planu ubeđuju da zbog zdravlja od toga odustane. Istovremeno, "izražavaju solidarnost sa tim ličnim činom pobune do koga nije došlo kroz zajedničku odluku SzS", napomenuo je Stefanović, koji dopušta mogućnost da je u trenutku prevagnula "impulsivnost".\nOdgovarajući na pitanje o dugoročnim zahtevima Obradovića, čije bi ispunjavanje predstavljalo proces, on je konstatovao da bi "sve bi to moglo da se reši kada bi se Bujošević i Nenad Lj. Stefanović setili da su nekada bili novinari".\nPrema objašnjenju Stefanovića, to bi značilo da pozovu Obradovića "u prajm tajm uveče na RTS sat vremena, jer bi, u tom slučaju, Boško preispitao svoju odluku, a mnogi građani Srbije prvi put čuli šta se u ovoj zemlji dešava osam godina".\nNa pitanje da li je taj štrajk blokirao SzS i učinio da deluje razjedinjeno, Stefanović je podsetio da je "Savez napravljen oko programa od 30 tačaka". Prema njegovim rečima, želja je da se dođe do "normalnih izbora i oslobođenja Srbije, dok sve ostale razlike među članicama ostaju".\n"Centralna tačka je u tome što je ceo SzS potpuno jedinstven i apsolutno monolitan u odluci da se borimo aktivno protiv lažnih izbora 21. juna i da ih bojkotujemo", precizirao je Stefanović.\nOn razume Obradovića, ali ne razume da ljudi iz opozicije koja izlazi na izbore imaju iluziju da će sutra postati poslanici i da će nešto moći da menjaju kroz Skupštinu, "dok će zapravo biti samo činovnici jedne uzurpatorske vlasti".\nNa pitanja o ulozi Dveri u SzS, imajući u vidu da su, kao desničarska organizacija, iznosile stavove koji se mogu karakterisati i kao šovinistički i organizovale akcije sa elementima nasilja, Stefanović je odgovorio da "opozicija ne pravi recept za pekmez, niti je na izboru za mis".\n"Mi smo u stanju permanentnog hladnog građanskog rata. U toj situaciji, uz sve nelagode, razlike i principijelne pozicije, ne smemo dozvoliti da gledamo ko je sa leve, a ko sa desne strane, jer ako gledamo ko je kakav i da li je ovaj ili onaj bolji, nećemo uspeti", uveren je Stefanović.\nIstičući da opozicija mora da se ukrupni, on je predvideo da će se, posle izbora 21. juna, to i desiti. Tada će se mnogi koji budu učestvovali, kako je procenio, "sresti sa sobom kroz rezultat koji budu ostvarili na tim lažnim izborima i kroz sopstvenu nemoć da u diktatorskoj piramidi jačaju svoje organizacije budžetskim novcem".\nOn smatra da je situacija slična kao devedestih u vreme bombardovanja, kada je, silom prilika, kao i hiljade drugih, otišao u rat, i pitanje je da li je bio u ratu za Slobodana Miloševića ili da brani svoju zemlju. To je veliko pitanje, "neki će reći prvo, a neki drugo", rekao je Stefanović, koji je najavio da će SzS kampanju bojkota izbora "voditi u skladu sa zdravstvenim okolnostima".


[PREMIUM] Domaćin bez trenera i velikog broja igrača, gosti kompletni i u dosta dobroj formi! - Sportske novosti\nNaslovna Fudbal Bet Info Fudbal Domaćin bez trenera i velikog broja igrača, gosti kompletni i u...\n[PREMIUM] Domaćin bez trenera i velikog broja igrača, gosti kompletni i u dosta dobroj formi!\nDomaća ekipa na današnjem meču neće moći da računa na veliki broj igrača, dok je glavni trener zaradio suspenziju. Njihov rival je kompletan i u odličnoj formi te očekujemo da večeras nakon 18 sati bez problema dođu do bodova.\nSa početkom u 19 sati po našem vremenu odigraće se utakmica 15. kola danske Superlige u kojoj će se sastati Vejle Boldklub i Horsens.\nVejle Boldklub se trenutno nalazi na predposlednjoj, 13. poziciji pošto su na 14 odigranih utakmica zabeležili 2 pobede, 6 remija i 6 poraza, pa u ovom trenutku imaju 12 bodova, isto kao i poslednjeplasirani Hobro.\nCela ekipa se nalazi u ogromnim problemima, brojni igrači su povređeni odnosno suspendovani, a samim tim kvalitetna igra i rezultati izostaju. Na poslednjih 5 mečeva zabeležili su pobedu i poraz u kupu, ali i 3 poraza u domaćem prvenstvu, pa se postavlja pitanje koliko će trajati ta loša serija. Kada sve sagledamo, deluje da će Vejle i u narednom periodu čamiti na dnu tabele zajedno sa Hobrom, s’ obzirom da će i na ovoj utakmici imati ogromne probleme.\nNaime, zbog povreda danas neće nastupiti golman Pavol Bajza (13n/-17g – prvi golman), vezista Nicolaj Madsen (5n/0g/0a) i napadač Gustaf Nilsson (13n/3g/1a – drugi strelac), dok je Allan Sousa (15n/6g/4a – prvi strelac, prvi asistent) suspendovan. Pored njih defanzivci Rasmus Lauritsen (16n/1g/0a) i Kerim Memija (10n/0g/0a), te vezista Jacob Schoop (15n/2g/2a – kapiten) trenirali su individualno pred ovu utakmicu te nije izgledno da će se naći na terenu, a pod upitnikom su takođe defanzivci Mads Lauritsen (12n/0g/0a) i Mads Greve (17n/2g/0a).\nDa stvar bude još gora disciplinski komitet danske Superlige je tek pre nekoliko časova potvrdio suspenziju glavnog trenera Adolfa Sormanija, te on danas neće imati pravo da se nađe pored terena.\nSa druge strane, Horsens je ekipa koja je tokom letnjeg prelaznog roka izgubila veliki broj kvalitetnih igrača, ali je trener i uprkos tome uspeo da stabilizuje situaciju i izgradi veoma konkurentnog prvoligaša u ovoj sezoni.\nOvaj tim je nakon 14 odigranih utakmica uspeo da ostvari 5 pobeda, 5 remija i 4 poraza pa sada imaju čak 20 bodova, isto kao četvrtoplasirani Sonderjyske i petoplasirani Aalborg.\nŠto se tiče izostanaka proverene informacije nismo uspeli da pronađemo, ali brojni danski portali prenose da će ”crno-žuti” na večerašnjem gostovanju nastupiti u najjačem sastavu kojim raspolaže glavni trener Bo Henriksen.\nIako je domaćin u početku bio favorit za današnji meč, što bi po našem mišljenju bilo nezasluženo čak i da nisu u ovako velikim problemima (razlika na tabeli i u formi timova je svakako ogromna), kvota na njihovu pobedu u velikom je porastu sa 2,20 na čak 2,80 u pojedinim kladionicama. Samim tim kvota na goste još uvek je veoma dobra, a zbog činjenice da će njihov rival nastupiti bez dosta standardnih igrača kao i bez trenera, očekujemo da na ovom susretu dođu do bodova bez većih problema.\nKraj – 3:1 (2:0)\nPrethodni tekst„Padovi“ kvota za danas – 5. novembar 2018.\nSledeći tekstATP Lista: Đoković i zvanično preuzeo tron


Nedavno obnovljen hotel Leotar u Trebinju, kateogrije 4 zvezdice, izgrađen je u prepoznatljivom mediteranskom stilu sredinom 20. veka radi poštovanja tradicije, običaja i gostoprimstva, te i danas obezbeđuje luksuzan boravak poslovnim gostima i turistima koji zahtevaju visok kvalitet smeštaja. Hotel Leotar Trebinje je smešten na obali reke Trebišnjice, u raskošnom zelenilu i okruzen znamenitostima istorijskog centra Trebinja. Hotel Leotar je objekat duge tradicije sa veličanstvenim pogledom na Stari grad i surove kršne hercegovacke planine koje okružuju grad, sa najvišim vrhom Leotarom, visine 1244 metara. Hotel Leotar Trebinje je udaljen 32 km od Herceg Novog i 30 km od Dubrovnika, te predstavlja idealnu polaznu tačku za razgledanja obližnjih zanimljivih hercegovackih turističkih centara i znamenitosti na Jadranskoj obali.\nHotel Leotar Trebinje ima ukupno 98 soba, od kojih su 25 luksuznih soba i 10 apartmana, opremljenih udobnim nameštajem, klima uređajima, kablovskom TV, telefonom, minibarom, sefom i bežičnim internetom. Hotel Leotar Trebinje takođe ima 64 jednokrevetnih i dvokrevetnih soba standard kategorije, u kojima je organizovan boravak sportskih klubova, učeničkih ekskurzija i organizovanih turističkih grupa.\nDva restorana hotela Leotar u Trebinju poslužuju bogat i raznovrstan buffet doručak i tradicionalne i internacionalne specijalitete, kao i veliki izbor pića i odlična vina iz Hercegovine. U prizemlju Hotela Leotar Trebinje se nalazi klimatizovan restoran, koji prima do 200 gostiju, sa veoma prijatnom baštom u kojoj posetioci uzivaju tokom leta. Na drugom spratu hotela Leotar Trebinje je restoran za 86 gostiju, u kome se organizuju raznovrsne zabave, druženja, tematske večeri i skupovi. Hotel Leotar Trebinje ima potpuno opremljenu i klimatizovanu kongresnu salu sa 280 mesta i malu salu za sastanke sa 40 mesta, te predstavlja pogodnu lokaciju za organizaciju raznovrsnih skupova.\nZanimljiva mesta : Muzej Hercegovine, Hercegovačka Gračanica, Manastir Tvrdoš, manastir Zavala, nekropola stećaka Radimlja Stolac, brojne hercegovacke vinarije u Trebinju i okolini, manastir Žitomislić, pećina Vjetrenica…


Smotra muzičko – dokumentarnog filma u Vrnjačkoj banji od 2. do 4. septembra - NekiRok\nSmotra muzičko – dokumentarnog filma u Vrnjačkoj banji od 2. do 4. septembra\nRegionalna smotra muzičko – dokumentarnog filma „Sarajevo – Vrnjačka Banja” koja će biti posvećena grupama “Indexi”, “Vatreni poljubac” i „Protest“, biće održana u bioskopu Kulturnog Centra Vrnjačka Banja od 2. do 4. septembra, najavili su organizatori.\nManifestaciju će otvoriti film “Protest u zemlji karijesa” (BiH, 2020) reditelja Damira Pirića, koji predstavlja portret benda „Protest“, osnovan još davne 1990. godine. Grupa učenika Umetničke škole u Sarajevu su formirali tu pank grupu i iste godine imali prvi koncert pod tim imenom, a onda su uskoro snimili i prvi demo album. Nakon rata u bivšoj Jugoslaviji, 30 godina kasnije, sa pet albuma, desetak hitova, ogromnog broja koncerata, „Protest“ još uvek postoji, a u njemu su svirali i muzičari iz Vrnjačke banje. Ovo je priča o ljubavi, muzici i pobuni u složenoj balkanskoj stvarnosti.\nNarednog dana, 3. septembra, rok sastav “Vatreni poljubac” će se predstaviti kroz film “40 godina doktora za rock and roll”. Muzički dokumentarac opisuje karijeru i hronologiju legendarnog rok sastava i njihovog frontmena, kontraverznog Milića Vukašinovića. Kroz bend je prošlo više pevača, a jedan album je snimio i čuveni Mladen Vojičić Tifa, koji je obeležio „Bijelo dugme“, upravo kao i Vukašinović.\nAntologijska sarajevska grupa “Indexi” će biti predstavljena sa istoimenim filmom koji će 4. septembra zatvoriti ovaj mini festival muzičkih dokumentaraca.\nPosle tri godine obimnog istraživanja i mnogih snimanja po čitavom regionu, autorsko-rediteljski tandem Bojan Hadžiabdić i Zoran Kubura je realizovao ovaj ambiciozni projekat.\nFilm je prikazan na nedavno održanom Sarajevo Film Festivalu, i sada će prvi put biti emitovan u Srbiji. Ostvarenje je osvojilo nagradu za najbolji film tekuće 2021. godine u regionalnoj konkurenciji, na Festivalu “DORF” u Rijeci. Pored članova grupe, u ostvarenju govore i Goran Bregović, Josipa Lisac, pesnik Mišo Marić, Maja Perfiljeva, Abdulah Sidran i niz poznatih muzičkih novinara iz regiona.\nNa festivalu u Vrnjačkoj banji, za sada su potvrđeni sledeći specijalni gosti – Damir Nevesinjac (“Protest”) i ekipa iz produkcije filma “Protest u zemlji karijesa”, Zoran Redžić (Bijelo dugme), Fadil Redžić (Indexi) i Milić Vukašinović(zapažen u sva tri benda – Vatreni poljubac, Indexi, Bijelo dugme).


Đukanović: Nije isključena moja kandidatura za predsednika - 18.11.2017, Sputnik Srbija\nĐukanović: Nije isključena moja kandidatura za predsednika\nLider Demokratske partije socijalista Milo Đukanović izjavio je da ne isključuje mogućnost da se kandiduje na predsedničkim izborima u Crnoj Gori. 18.11.2017, Sputnik Srbija\n21:29 18.11.2017 (Osveženo: 15:28 29.10.2021)\nLider Demokratske partije socijalista Milo Đukanović izjavio je da ne isključuje mogućnost da se kandiduje na predsedničkim izborima u Crnoj Gori.\nŠta bi bilo da je tada izgubio Milo\n19 Oktobar 2017, 21:43\nDPS će na predstojećim predsedničkim izborima predložiti dovoljno kvalitetnog kandidata, sa kojim će ostvariti važnu političku pobedu i učvrstiti evroatlantski smer Crne Gore, izjavio je Đukanović za hrvatski „Večernji list“.\nOn je u tom intervjuu rekao da njegova kandidatura na predsedničkim izborima nije isključena, prenela je RTCG.\nĐukanović je naveo da je svojih 25 najboljih godina dao da se dođe do onoga što se danas smatra tekovinom savremene Crne Gore.\nTo je, kako je naveo, pre svega, vredno nacionalno i državno ostvarenje, a onda svakako i lično postignuće.\n„Kad god bude potrebno učiniti nešto da se to sačuva i unapredi, onda nikada neću biti u dilemi angažovati se ili ne“, istakao je Đukanović.\nMeđutim, kako je rekao, uveren je da će DPS na predstojećim predsedničkim izborima „predložiti dovoljno kvalitetnog kandidata sa kojim će ostvariti važnu političku pobedu i učvrstiti evroatlantski smer Crne Gore“.


Wallmart razmišlja o pokretanju sopstvenog gejming cloud servisa | PC Press\nWallmart razmišlja o pokretanju sopstvenog gejming cloud servisa\n23. mart 2019. 25. mart 2019. Branislav Bubanja\nNakon Google-ovog gejming streaming servisa – Stadia, izgleda da će i Walmart da krene istim putem. Iz nekoliko različitih izvora, stižu informacije da ova kompanija razmišlja od mogućnostima lansiranja sopstvenog cloud gejming servisa koji bi trebao da bude konkurencija Google-u.\nIako na prvi pogled ovo izgleda kao veliko iznenađenje, ako se malo dublje zagrebe, ovo može da bude sasvim logična poslovna odluka. Walmart je jedna od najvećih retail kompanija na svetu i sigurno ima dovoljno novca da finansira jedan ovakav projekat. Šta više, ona već poseduje sasvim solidnu infrastrukturu koja bi bila upotrebljena za tu namenu, jer se u njenom vlasništvu nalazi šest ogromnih serverskih farmi.\nKao otežavajuća okolnost, može se uzeti Walmart ne koristi sopstveni cloud. Ova kompanija je nedavno potpisala petogodišnje partnerstvo sa Microsoft-om, za upotrebu Azure i Microsoft 365 proizvoda. Pored toga, kompaniju je nedavno napustio CTO, Džeremi King, koji je skoro osam godina bio na čelu Walmart Labs-a. U tom svetlu, informacija da kompanija razmišlja o sopstvenom cloud servisu za streaming igara i ne izgleda toliko verovatna u ovom trenutku. Tu je i činjenica da Walmart nema baš neku reputaciju u gejming zajednici. Kada je prvi put pokušao da plasira i izda vlastite igre pod brendom Overpowered (u partnerstvu sa Esports Arenom), pojavili su se problemi lošeg kvaliteta.\nČak iako zaista razmišlja o tome, svedoci smo da Walmart vrlo lako može da promeni neke strateške poslovne odluke. Tako je u januaru odložio planove za pokretanje video-streaming servisa koji je trebao da bude konkurencija Netflix-u.\nTagovi: cloud gaming servis, cloud gejming, Google, stadia, streaming servis, Walmart\n← Agilni napredak – poslovanje budućnosti na drugačiji način\nNASA: Helikopter na Marsu →


Goldman Saks ulaže 250 miliona dolara u tehnologiju skladištenja energije - Energija Balkana\nPočetna » Ekonomija » Goldman Saks ulaže 250 miliona dolara u tehnologiju skladištenja energije\nPrvo komercijalno operativno postrojenje kompanije pušteno je u rad u Ontariju 2019. Foto: Hidrostor.\nGoldman Saks ulaže 250 miliona dolara u tehnologiju skladištenja energije\nKanadska kompanija Hidrostor je razvila svoju tehnologiju naprednog skladištenja energije komprimovanog vazduha (A-CAES). Nakon realizovanog pilot projekta u Ontariju koji se uspešno prikljućio na mrežu 2019. godine, mnoge investicione kompanije vide izuzetan potencijal u ovoj tehnologiji. Jedna od njih je i svetski poznata kompanija za investiciono bankarstvo Goldman Saks koje ja najavila sopstvena ulaganja u kompaniju Hidrofor u vrednosti od 250 miliona dolara.\nGrupa za upravljanje imovinom kompanije za investiciono bankarstvo Goldman Saks ulaže 250 miliona dolara u kompaniju Hidrostor za napredno skladištenje energije komprimovanog vazduha (A-CAES).\nPredložena obaveza finansiranja dolazi od preduzeća Goldman Saks Aset Menadžment za privatni kapital i održivo ulaganje. Isplaćivaće se u tranšama koje su vezane za ključne tačke projekta koje je postigao Hidrostor u Ontariju, sa sedištem u Kanadi.\nHidrostor se već dokazao na ovom polju\nHidrostor komercijalizuje svoju tehnologiju skladištenja energije komprimovanog vazduha, tvrdeći da može biti isplativo rešenje za dugotrajno skladištenje energije. Iako je kompanija do danas izgradila samo jedan komercijalno operativni sistem od 2,2 MW / 10 MWh koji se priključio na mrežu 2019. u Ontariju, Hidrostor trenutno ima 1,1 GW / 8,7 GWh projekata u Australiji i Kaliforniji za koje tvrdi da su „uveliko u toku“.\nNova investicija će podržati razvoj i izgradnju tih projekata i proširiti globalni razvojni cevovod Hidrostora.\nVeć 2017, konsultantska kuća Dilojt je prepoznala pilot šemu kompanije Ontario kao primer inovacije i tehnološkog poboljšanja u prostoru za skladištenje energije.\nKasnije te godine, Hidrostor je predstavio Hidrostor Tera, svoje rešenje sistema za skladištenje energije. Ono ima za cilj da obezbedi velik kapacitet dugotrajnog skladištenja po ceni konkurentnoj sa postrojenjima na prirodni gas. U osnovi, sistem komprimovanog vazduha pretvara električnu energiju van vršnog opterećenja u komprimovani vazduh, koji se skladišti u izobaričnom podzemnom rezervoaru.\nKako funkcioniše Hidrostorova napredna tehnologija skladištenja energije komprimovanog vazduha (A-CAES). Foto: Hidrostor.\nDok se puni, on takođe skladišti toplotu generisanu procesom kompresije u adijabatskom sistemu upravljanja toplotom. Upotreba toplotne energije je deo „A“ u A-CAES-u, što mu daje bolju povratnu efikasnost u odnosu na druge tehnologije komprimovanog vazduha, navodi Hidrostor. Postojeći projekat u Ontariju služi višestrukim namenama\nDosta projekata u planu\nHidrostor je 2017. godine dobio određena finansijska sredstva od Australijske agencije za obnovljivu energiju (ARENA) i Tehnološkog fonda za obnovljivu energiju vlade Južne Australije. Prošle godine Enerdži-Storage je izvestio da je kanadska vlada obećala finansijsku podršku kompaniji za planirani projekat 300-500 MW na neimenovanoj lokaciji.\nKompanija Hidrostor (A-CAES) je prošlog leta obezbedila 10 miliona CA$ (8 miliona US$) kapitala za rast i podnela zahteve Kalifornijskoj komisiji za energiju (CEC) za dobijanje odobrenja za licenciranje dva kalifornijska projekta. Jedan projekat od 400 MW / 3,2 GWh u novembru i drugi od 500 MW / 4.000 MWh u decembru.\nIzveštaj iz juna 2021. godine, konsultantske grupe ACIL Alen, koja predstavlja treću nezavisnu stranu je otkrio da bi projekat A-CAES od 200 MW / 1.600 MWh predviđen u udaljenom delu Južne Australije mogao da lokalnoj ekonomiji donese više od pola milijarde dolara, čineći lokalne električne mreže stabilnijim.\nInteresovanje za dugotrajno skladištenje energije\nInvesticija Goldman Saks Aset Menadžmenta, pomoći će Hidrostoru da ubrza izvođenje projekta kroz razvoj, izgradnju i operacije, zajedno sa postojećim investitorima i partnerima kompanije.\nSredstva će se takođe koristiti za podršku Hidrostorovim razvojnim i marketinškim aktivnostima na tržištima koja su identifikovala kratkoročnu potražnju za dugotrajnim skladištenjem energije.\nProšle godine, Form Enerdži, startap kompanija sa novom tehnologijom za dugotrajno skladištenje energije gvožđe-vazduh, prikupio je 240 miliona dolara u krugu finansiranja. Startap za skladištenje zasnovan na gravitaciji, Enerdži Vault, prikupio 100 miliona dolara u krugu finansiranja Serije C. Enerdži Vault je prošle nedelje dodao Korea Zink na listu investitora koja uključuje Saudi Aramco i Softbank Ventures.\nRazličite kompanije koje se bave tehnologijom za skladištenje termalne i mehaničke energije imaju prijem ulaganja u dugotrajno skladištenje energije. Prošle godine na COP26 je pokrenut Savet za dugotrajno skladištenje energije koji predstavlja 16 od tih kompanija među 24 organizacije članice osnivača.\nNeke firme poput EPC Burns & McDonel i Recurent Enerdži istakli su da je trenutno na snazi porast interesovanja za tehnologije koje se bave dugotrajnim skladištenjem energije.\nIzvor: Energy Storage\nTagovi: Deloitte, energetska tranzicija, Goldman Saks, skladištenje, skladištenje energije\nPrevPRETHODNORekordni prihodi od eksploatacija nafte i gasa u Severnom moru\nSLEDEĆECene nafte prekoračile 84 dolaraNext\nCilj 100% obnovljivi izvori ne mora da bude 100% zelena struja\nEnergija nema boju – zelena, siva, crvena, plava… ne postoje\nRudarstvo – ključ zelene budućnosti – ugrožava ljudska prava


U uzbudljivom južnjačkom derbiju Napredak bolji od Pirota - Bogavac kao primer mlađima (VIDEO) - Sportske vesti\n17 Oct, 2017 by Dragan Panajotović\nU košarkaškom derbiju jugoistočne Srbije u nedelju 15. oktobra meč drugog kola Druge lige odigrale su ekipe Napretka Bosforusa i Pirota. Napredak je pred svojim navijačima u Aleksincu nakon 40 minuta velike borbe bio uspešniji, u neizvesnoj završnici slavio je rezultatom 80:75.\nObe ekipe su u utakmicu ušle pod pritiskom nakon neuspešnog početka takmičenja i poraza u prvom kolu. Bila je primetna povećana agresivnost u igri, a ljubitelji košarke u Aleksincu su imali prilike da vide jedan izuzetno borben i kvalitetan meč.\nNapredak Bosforus je većim delom utakmice bio u blagoj prednosti, ali nikako nije mogao da prelomi i izbegne neizvesnu završnicu. Piroćanci su uglavnom jurili zaostatak, nekoliko puta u trećoj i poslednjoj četvrtini stizali do egala i prednosti, ali su u samom finišu neprecizno izvodili slobodna bacanja i naivno izgubili loptu, te i drugi put ove sezone izgubili u triler zavšnici.\nU pobedničkoj ekipi je Nikola Jančić zabeležio 19 poena, Marko Marinković i Nenad Đurđević su dodali po 13. Ipak, apsolutni heroj derbija drugog kola bio je iskusni Slaviša Bogavac koji je svoj tim predvodio sa 20 poena, 11 skokova, pet osvojenih lopti i tri asistencije. Tridesetosmogodišnji košarkaš je sa ukupnim indeksom 36 oduševio sve prisutne na meču i još jednom pokazao klasu.\nAleksinčani u odnosu na prethodni period imaju dosta izmenjen sastav. To je očigledno uticalo na manji broj publike nego što je košarkaška javnost navikla kada su utakmice u ovom gradu u pitanju, ali oni koji su došli imali su udela u pobedi jer su sjajno bodrili svoj tim. Sigurno je da, ako igrači Napretka nastave sa ovako borbenim i kvalitetnim pristupom utakmicama, i broj gledalaca će iz kola u kolo biti veći. Prema najavama iz kluba, Napredak će u narednom periodu dovesti još novih igrača i pojačati konkurenciju u ekipi.\nU narednom kolu Aleksinčane čeka težak posao, gostuju ekipi Proletera u Zrenjaninu, a Pirot će do prve prvenstvene pobede ove sezone pokušati da dođe pred svojim navijačima protiv Smedereva.


Ričard Mur: Moguće rešenje za Kosovo ove godine - Gorapress.net\nRičard Mur, politički direktor britanskog Forin ofisa, koji je protekle nedelje boravio u Beogradu i Prištini, izjavio je da, ukoliko se nastavi dijalog, "scenario postizanja rešenja" o Kosovu tokom ove godine "zvuči realistično".\nOn je, u intervjuu za dnevnik "Danas", rekao da mu je, tokom posete Beogradu, bilo izuzetno važno da sasluša stavove zvaničnika i ostalih sagovornika u Srbiji "o temama koje se odnose i na vašu državu i na Veliku Britaniju, naročito kada je reč o dijalogu Srbije i Kosova".\n"Dakle, došao sam da slušam i razgovaram o pitanjima koja se tiču srpsko-britanskih odnosa, o načinu na koji građani Srbije vide Veliku Britaniju, kao i ekonomskim vezama, o kojima se ne zna mnogo, poput britanskih investicija. Postoji mnogo pozitivnih stvari u vezi sa našom saradnjom, ali moju posetu pratili su i senzacionalistički naslovi u pojedinim medijima, što je rezultat i duge istorije naših odnosa. Takvi naslovi su jedno, a činjenice su nešto sasvim drugo", dodao je Mur.\n"Razgovarali smo na prijateljski i iskren način, što je veoma važno. U razgovoru sa ministrom Dačićem naglasio sam da je potrebno da više radimo kako bismo jedni drugima objasnili situaciju u našim državama. Političari, takođe, treba da nastoje da steknu preciznu sliku o drugim zemljama, a ne da ''nasednu'' na stare teorije zavera. Mislim da mi imamo veoma dobre, ''moderne'' odnose, i voljni smo da ih dalje unapređujemo", istakao je Mur.\nOn je napomenuo da Britanija u potpunosti podržava nastavak pregovora Beograda i Prištine, da veoma žali zbog toga što dijalog trenutno "stoji u mestu", i dodao da je jedan od razloga njegovog odlaska u Prištinu bio da vidi šta može da učini da se "stvari pokrenu".\n"Kada je reč o stavu Velike Britanije prema dijalogu Beograda i Prištine, sa rezervom bih uzeo ono što pričaju političari i u Beogradu i u Prištini, već treba pratiti ono što pričaju britanski zvaničnici", dodao je Mur.\n"Takse su, svakako, postale problem", ocenio je Mur.\n"Nadamo se da može biti ostvaren napredak jer ne možete poboljšati stvari ukoliko nema razgovora. Znamo je to teško i da i na jednoj i na drugoj strani ima ljudi koji smatraju da ne treba razgovarati. Ali, ono što smo mi naučili na osnovu gorkog iskustva sa Severnom Irskom jeste da ne uspostavljate mir tako što razgovarate sa prijateljima, već sa neprijateljima. Morate da pričate jedni sa drugim", kaže Mur.


Air Serbia obeležava 95. godišnjicu specijalnim amblemom | Avio Press\nAir Serbia obeležava 95. godišnjicu poslovanja specijalnim amblemom koji će se nalaziti na svim avionima srpske nacionalne avio-kompanije.\nPrvobitno osnovana pod imenom Aeroput, 17. juna 1927. godine, Air Serbia se nalazi na osmom mestu liste najstarijih avio-kompanija na svetu koje još uvek posluju.\nPod sloganom “95 godina letenja”, amblem je dizajniran tako da spaja tradiciju i savremeni trenutak, odajući počast bogatoj istoriji srpske nacionalne avio-kompanije. Amblem će biti postavljen i jasno istaknut na trupu 12 aviona tipa Airbus i pet aviona tipa ATR.\n„Pred nama je veoma značajan jubilej i tim povodom želimo da iskažemo zahvalnost našim slavnim prethodnicima koji su davne 1927. godine osnovali prvu domaću avio-kompaniju Aeroput. Izuzetno smo ponosni na činjenicu da samo nekoliko avio-prevoznika na svetu ima istoriju dugu koliko i naša kompanija. To nam ujedno predstavlja i veliku odgovornost jer, kao direktni naslednici tradicije duge 95 godina, u svakom trenutku moramo da ostanemo na visini zadatka“, izjavio je Jirži Marek, generalni direktor Air Serbia.\nPored kreiranja i implementacije specijalnog amblema na svoje avione, Air Serbia će 95. godišnjicu 17. juna obeležiti nizom prigodnih aktivnosti.\nPrva domaća avio-kompanija Aeroput poslovala je do 1947. godine kada ju je nasledio Jugoslovenski aerotransport (JAT), koji je 2003. godine transformisan u Jat Airways, dok je novo poglavlje kompanije pod sadašnjim imenom Air Serbia započeto 2013. godine.\nAir Serbia Region\nBreeze Airways proslavio prvi rođendan\nEvropa easyJet uvodi nove linije iz Brisela\nEvropa Air Serbia pokreće još tri nove linije


Transport /Aviokompanija Emirates: Sarajevo je brzorastuća ruta / Radio Sarajevo\nFoto: Arhiv/Airbus A380 kompanije Emirates\n21. 08. 2019. u 10:39:00 Radiosarajevo.ba\nAvioprijevoznik Emirates saopćio je da je zadovoljan svojim performansama u bivšoj Jugoslaviji, koje obavlja putem svojih sezonskih operacija te svog partnera kompanije Flydubai.\nPrevoznik će tokom predstojeće zimske sezone održavati četiri sedmična leta do glavnog grada Bosne i Hercegovine, isto kao i prošle godine.\nTagovi: UAE aviokompanije Aerodrom Sarajevo transport\n! / Na današnji dan prije 23 godine Međunarodni aerodrom Sarajevo počeo s radom\n! / Najveći broj putnika u jednom mjesecu na Međunarodnom aerodromu Sarajevo\nTransport / Na Međunarodnom aerodromu Sarajevo u junu 28 posto više putnika


BANJA LUKA, Ako je suditi po broju prijava građana, u Republici Srpskoj nema korupcije ni nepravilnosti. Prema našem istraživanju, onlajn aplikacija APK kojom je građanima omogućeno da anonimno prijave korupciju, a koja je dostupna na većini zvaničnih sajtova opština i gradova u RS, iskorišćena je samo jednom.\n“Najveći kočničari u primeni usvojenih mehanizama borbe protiv korupcije jesu oni koji su zaduženi za njihovu realizaciju. Jednostavno, ne žele da se mešaju u svoj posao, a i kada se umešaju, namerno ili iz neznanja, naprave više štete nego koristi. Vrlo često, s obzirom na to da su svi politički postavljeni na svoje pozicije i da ne žele da se zameraju svojim mentorima, prave opstrukcije koje onemogućavaju ‘izgradnju’ ili korišćenje mehanizama za borbu protiv korupcije. Primeri su brojni, a samo jedan od njih je to da nisu ukinuta diskreciona ovlašćenja rukovodilaca prilikom zapošljavanja, iako je to osnovna aktivnost sadržana u akcionim planovima za sprovođenje strategija za borbu protiv korupcije na svim nivoima. Rokovi ističu, aktivnosti ostaju mrtva slova na papiru, a izveštaji o njihovom sprovođenju se friziraju“, ističe Golubović.\n“Bilo bi licemerno izdvajati mere koje su dale rezultate jer rezultata nema, osim naravno u izveštajima u kojima se nastoji opravdati potrošeno vreme i sredstva. Možda bi se formiranje antikorupcijskih tela/timova/komisija na svim nivoima moglo izdvojiti kao pomak sa mrtve tačke, ali nakon realzacije te aktivnosti rečica zvana borba protiv korupcije nestaje u ponoru”, ističe on.\nKomentari na članak: U Republici Srpskoj korupcija pobeđuje\n23.11.2018 u 14:40\nOvaj sajt za prijavu korupcoije je samo FARSA,,, ja sam lično pokušala nekoliko puta da prijavim korupciju ali nije moguće.\nNemoguće, laž, laž, sve je laž.


Turska povećava obim proizvodnje oružja da ne bi zavisila od NATO-a i SAD - 16.12.2018, Sputnik Srbija\nTurska povećava obim proizvodnje oružja da ne bi zavisila od NATO-a i SAD\nPozivajući se na odluku Kongresa, Vašington nije hteo da proda Ankari delove koji su bitni za funkcionisanje oružja američke proizvodnje. Međutim, SAD su... 16.12.2018, Sputnik Srbija\n21:34 16.12.2018 (Osveženo: 01:40 26.08.2021)\n© AFP 2022 / Bulent KilicTurski vojnik na tenku\nPozivajući se na odluku Kongresa, Vašington nije hteo da proda Ankari delove koji su bitni za funkcionisanje oružja američke proizvodnje. Međutim, SAD su isporučile iračkim Kurdima oružje u vrednosti od nekoliko milijardi dolara i za to je odgovarajuća odluka Kongresa bila usvojena bez ikakvih problema.\nPrema podacima iz izveštaja o proizvodnji i izvozu oružja u svetu, koji je objavio Stokholmski institut za istraživanje mira, proizvođači su u 2017. godini nastavili da povećavaju obime prodaje oružja. Turske kompanije su zabeležile primetan rast, od čak 24 odsto.\n11 Decembar 2018, 09:53\nPo mišljenju autora izveštaja, taj trend je odraz pokušaja Turske da razvije sopstvenu vojnu industriju kako bi smanjila zavisnost od kupovine oružja iz drugih država, ali i kako bi zadovoljila rastuće potrebe sopstvenih oružanih snaga.\nOvakvi potezi Turske su u vezi sa činjenicom da su EU i SAD primetno promenile pristup prema Ankari. Države NATO-a ne samo da ne prodaju Turskoj neophodno oružje, već stvaraju dodatne teškoće u pitanjima isporuka rezervnih delova za oružje koje je već u posedu Turske. Na ovu temu za Sputnjik govori Koraj Gurbuz, ekspert u oblasti bezbednosti turske kompanije „Savunma“ i bivši predsednik Saveta veterana Turske.\n„Turska želja da postane nezavisna u odnosu na SAD i NATO u pitanjima proizvodnje i isporuka naoružanja savršeno je opravdana i razumna. Radi se o tome da se Turska susreće sa različitim problemima pri kupovini municije i rezervnih delova za većinu oružja koje je nabavila od NATO-a. Zato Ankara radi na proizvodnji sopstvenog oružja“, kaže turski ekspert.\nZbog situacije na Bliskom istoku, Turska u ovom trenutku trpi veliki pritisak, i od država EU i od SAD. Da bi dobila makar i malu isporuku bitnih delova, Turska mora da čeka mesecima. Slična situacija se dešava i sa municijom. Na primer, Turska nije uspela da dobije oružje koje je trebalo da koristi tokom operacija „Štit Eufrata“ i „Maslinova grana“, jer je ono trebalo da stigne iz SAD.\n„Pozivajući se na odluku Kongresa, Vašington nije hteo da proda Ankari delove koji su bitni za funkcionisanje oružja američke proizvodnje. Međutim, SAD su isporučile iračkim Kurdima oružje u vrednosti od nekoliko milijardi dolara, i za to je odgovarajuća odluka Kongresa bila usvojena bez bilo kakvih problema“, objašnjava sagovornik Sputnjika.\nU takvim uslovima, Turska savršeno opravdano povećava svoju proizvodnju i obime prodaje oružja. Poslednjih godina Turska čini aktivne korake usmerene na povećanje domaće proizvodnje oružja.


Srpska fabrika u „gradu nauke“ - Nadlanu.com\nSrpska fabrika u „gradu nauke“\nObjavljeno 24. jula 2006. / 00:00:00\nFabrika lekova vršačkog koncerna „Hemofarm“ u gradu Obninsk ,u Kaluškoj oblasti, biće svečano otvorena ove sedmice, u sklopu obeležavanja 50. godišnjice tog „grada nauke“, smeštenog u jednom od najperspektivnijih regiona Centralnog federalnog okruga.\nNaša najveća farmaceutska kompanija, sa godišnjim prihodima od 235 miliona evra, koja se pozicionirala na istočnoevropskom i tržištima Zajednice Nezavisnih Država i Afrike i ima pogone širom Srbije, u Rusiji, Kini, Nemačkoj, a proizvode plasira i u SAD i u zemljama našeg regiona, odlučila se na taj potez posle više godina uspešnog rada na ruskom tržištu. Rusija sa više od 140 miliona stanovnika, za Hemofarm je najvažnije izvozno tržište u poslednjih 20 godina.\nProjekat izgradnje na zemljištu površine deset hektara zadovoljio je i kriterijume Evropske banke za obnovu i razvoj, koja je odobrila kredit za gradnju od 22 miliona evra. Ukupna investicija iznosi više od 32 miliona evra. Prema direktoru predstavništva Hemofarma u Moskvi Goranu Židišiću, Ruska Federacija spada u grupu zemalja sa najintenzivnijim privrednim rastom u svetu, a za 20 godina rada na ruskom tržištu Koncern je uspeo da dostigne veoma značajnu poziciju, sa planom prodaje za 2006. godinu koji premašuje 50 miliona američkih dolara. Fabrika će, prema Židišiću, obezbediti Hemofarmu potpuno novi „imidž“ visokokvalitetnog ruskog proizvođača, a već za narednu godinu planirano je da više od 40 odsto Hemofarmovog prometa bude ostvareno lekovima proizvedenim u Obninsku. Nakon uvida u nekoliko ponuđenih lokacija, odlučeno je da se fabrika izgradi u industrijskoj zoni tog grada u Kalužskoj oblasti, na tromeđi Rusije, Ukrajine i Belorusije.\nBudući da je nepunih sto kilometara udaljena od Moskve predstavlja najbližeg i najprivlačnijeg partnera glavnog grada Rusije. Obim investicija u kalušku privredu povećan je sa 180 miliona u 2000. do 400 miliona dolara u 2005. godini, a najveći ulagači prošle godine bili su Nemačka sa 39,9 odsto i Belorusija sa 32,7 odsto učešća u investicijama. Najavljeno je da će uz menadžment Hemofarma svečano otvaranje 26. jula najaviti predsednik Trgovinsko−industrijske komore Rusije Jevgenij Primakov, na čiju je preporuku u decembru 2002. godine pokrenut poduhvat izgradnje, a dva dana kasnije očekuju se opunomoćeni predstavnik ruskog predsednika za Centralni federalni okrug Georgij Poltavčenko i druge visoke zvanice iz privrednog života i vlada Rusije i Srbije. Tog dana, 28. jula, biće „presečena vrpca“ a nad nebom Obninska pojaviće se veliki balon sa natpisom „Hemofarm je otvoren!“. (“Pregled”)


Datum objave: 26.03.2021 12:08 | Autor: Kancelarija zastupnika Crne Gore pred Evropskim sudom za ljudska prava u Strazburu\nOnline obuka na temu „Evropska konvencija o ljudskim pravima, član 6 stav 1 – suđenje u razumnom roku u upravnom postupku“ održana je 26. marta 2021.godine u organizaciji Uprave za kadrove, preko Zoom platforme, na kojoj je predavač bila g-đa Valentina Pavličić, zastupnica Crne Gore pred Evropskim sudom za ljudska prava u Strazburu.\nZastupnica je imala predavanje o primjeni Evropske konvencije o ljudskim pravima, sa posebnim osvrtom na presude Evropskog suda za ljudska prava u odnosu na Crnu Goru kada je u pitanju dužina upravnog postupka. Akcenat je stavljen na prevenciju povreda člana 6 Konvencije, zbog prekomjerne dužine upravnih postupaka, kako bi konvencijski standardi bili primjenljivi ne samo na nivou sudstva, već i na nivou organa državne uprave.\nNavedena obuka sprovedena je u okviru realizacije opšteg programa stručnog osposobljavanja i usavršavanja državnih službenika i namještenika. Polaznici obuke su bili državni službenici u Ministarstvu unutrašnjih poslova, Upravi policije i Agenciji za mirno rješavanje radnih sporova.\nKancelarija zastupnika Crne Gore pred Evropskim sudom za ljudska prava u Strazburu


Stručnjaci sumnjaju u mogućnost ostvarivanja ekonomskog rasta od 7,9 odsto - Kosovo Online\nStručnjaci sumnjaju u mogućnost ostvarivanja ekonomskog rasta od 7,9 odsto\n10. Jul 2021. • 10:47\nNajava kosovskog ministra finansija, rada i transfera Hekurana Muratija da će ekonomski rast na Kosovu biti 7,9 odsto, po mišljenju ekonomskih stručnjaka, nije utemeljenja na ozbiljnim analizama, prenosi Ekonomija onlajn.\nBivši predsednik Privredne komore Kosova Safet Grdžaljiu ovakvu najavu ekonomskog rasta vidi kao pompeznu prognozu ministra Muratija, dodajući da se to ne slaže sa trenutnom realnošću na terenu.\n„Efekti pandemije koronavirusa pratiće nas u budućnosti, jer su zemlje regiona učinile mnogo da podrže građane i s tim u vezi Kosovo je poslednja država koja je doprinela efektima pandemije kovid-19 . Izlazak sa pompeznim predviđanjima da će doći do ekonomskog rasta od 7%, 8% ili 9% zaista ne poštuje trenutnu realnost. Ono što je Kosovu potrebno je značajan rast i ne može biti ključni agregat merenja ekonomskog rasta samo rast potrošnjem, već su nam potrebne strane investicije, novo zapošljavanje,”, rekao je Grdžaljiu.\nOn dodaje da uprkos povećanju prihoda od carine i poreza, cilj od 7,9 odsto ekonomskog rasta je teško dostižan.\nSličnog mišljenja je i predsednik Kosovske poslovne alijanse Agim Šahini koji smatra da će mogući ekonomski rast biti oko 4 odsto.\n„S obzirom na sve trenutne okolnosti, ne možemo imati veći rast od 4% 4,5% maksimalno, a ukoliko bi se ostvarilo predviđanje ministra finansija, mi bi bili vodeća država na Balkanu, ali i u Evropi, po rastu nakon pandemijske krize”, rekao je Šahini.\nOno što njega interesuje, a što nije objašnjeno je, na koji način će Kosovo ostvariti ekonomski rast od 7,9 odsto.\nSafet Grdžaliju Privredna komora Kosova ekonomija Ekonomski rast Hekuran Murati Ministarstvo finansija Kosova\nKako na koji nacin Grdzaliju ti nemas pojima,Murati je ipak bolji strucnjak od tebe sigurno ne bi bio ministar finansija da nije tako,ako kaze 7 onda 7,10 onda 10 i nemoj mnogo lud da se pravis,kosovo ce jednog dana garantujem preteci ne samo Evropu nego i G8 najrazvijenijih zemalja.pozdrav za Muratija\nMinistar Murati predstavio paket ekonomskog oživljavanja\nMinistar finansija, rada i transfera Hekuran Murati predstavljao je Kosovo na ministarskom sastanku o zapošljavanju i socijalnim pitanjima Zapadnog Balkana, koji je organizovalo slovenačko predsedavanje Savetom Evropske unije.\nEBRD: Kosovo će ove godine dostići 4 odsto ekonomskog rasta


Sjutra počinje vakcinacija u Pljevljima - PV Informer Sjutra počinje vakcinacija u Pljevljima - PV Informer\n2 sedmice pre 623 pregleda Izvor: pvnovine.com\nVakcinacija korisnika Doma za stare u Pljevljima i zdravstvenih radnika u Domu zdravlja i Opštoj bolnici počeće sjutra, 22. februara. Po riječima direktorice Doma zdravlja dr Branke Banje Stanković stiglo je 150 doza vakcina a svi zainteresovani sugrađani za vakcinaciju će biti blagovremeno obavješteni o načinu prijavljivanja, kako bi se napravili spiskovi za stanovništvo.\n– Sa zadovoljstvo saopštavamo da Dom zdravlja Pljevlja počinje vakcinaciju korisnika i zaposlenih u Domu za stare. Vakcinacija kao najefikasnija mjera prevencije infekcijre korona virusom počinje u Domu za stare, gdje boravi najosjetljiviji dio populacije koji treba prvo zaštititi. Prema planu Instituta za javno zdravlje od isporučenih 150 doza vakcina za Dom starih je planirano 78 a ostalo za zdravstvene radnike u Domu zdravlja i Opštoj bolnici – kazala je Stanković.\nU Crnoj Gori je 20. februara počela vakcinacija protiv virusa korona, a prva osoba koja je primila rusku vakcinu proizvođača Sputnjik V je korisnik Doma starih u Risnu, saopšteno je iz Instituta za javno zdravlje.\nPočela vakcinacija u CG, prvu vakcinu primio štićenik Doma za stare – Vladimir Žderić


Veselji zahvalan Skoplju\nMart 25, 2019 11:59\nPredsednik kosovske skupštine Kadri Veselji sastao se u Skoplju sa predsednikom Sobranja Taljatom Džaferijem, sa kojim je razgovarao o međudržavnoj saradnji i ulozi Makedonije tokom NATO bombardovanja pre 20 godina.\nVeselji je na Fejsbuku napisao da je "na 20. godišnjicu početka vojnih napada NATO na Srbiju zahvalio Severnoj Makedoniji za vredan doprinos koji je dala otvarajući puteve za snage NATO, koje su odatle ušle na Kosovo kako bi pomogli Albancima", prenosi RTK2.\n"Naša susedna država je značajno doprinela otvaranju puteva za snage NATO, koji su odatle ušli na Kosovo da pomognu našim građanima. Pored toga, izražavamo zahvalnost našim sunarodnicima u Severnoj Makedoniji za pružanje smeštaja i pomoć nasilno proteranim kosovskim građanima", napisao je Veselji.\nCrkva u Peći mesto gde se moli, okuplja i tihuje 5\nHaradinaj tvrdi da Kurti ukidanjem taksi pomaže Vučiću 11\nSastali se Kurti i Mustafa, razgovaraju o ukidanju taksi 34\nOsmani: Vanredna sednica Skupštine o taksama u ponedeljak 30\nTači: Hitno i u potpunosti ukinuti takse, to je i zahtev SAD 82\nTužna sudbina Ivone iz Ugljara 8840\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 7042\nSKANDALOZNO: Srbi cinkarili Srbe na severu KiM! 6159\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 4366\nMađarski sud doneo odluku o izručenju Ljubiše Manitaševića Kosovu 4339\n19:08 February 28, 2020\nBrnabić: Sedam najvažnijih mera za razvoj inovativne privrede\n18:58 February 28, 2020\nSZO: Epidemija koronavirusa dobija šire razmere\n18:46 February 28, 2020\nCrkva u Peći mesto gde se moli, okuplja i tihuje\n18:33 February 28, 2020\n18:22 February 28, 2020


Pripadnici policije u saradnji sa Posebnim odeljenjem za suzbijanje korupcije Višeg javnog tužilaštva u Novom Sadu podneli su krivične prijave protiv policijske službenice J. P. iz Policijske uprave Novi Sad, crnogorskog državljanina M.V. i policijske službenice Z. D, saopštio je MUP.\nUhapšena službenica J. P je na zahtev N. B, a u saradnji sa koleginicom Z. D. izdala lične dokumente na ime Miloša Begovića s ciljem krađe identiteta. N. B. je pribavio falsifikovani ugovor o kuporodaji nepokretnosti na teritoriji Novog Sada, falsifikovanu italijansku ličnu kartu, izvode iz matične knjige rođenih i knjige državljana, navodi se u saopštenju MUP.\nAKCIJA "ATEST" Uhapšene osobe osumnjičene za FALSIFIKOVANJE UVERENJA za korišćenje gasa u vozilima\nOsumnjičeni N. B. za tu uslugu je obećao policijskoj službenici J. P. 1.500 evra.\nU saopštenju se dodaje da je osumnjičeni crnogorski državljanin M. V, 6. juna podneo falsifikovanu dokumentaciju sa zahtevom za izdavanje ličnih dokumenata, na osnovu kojih mu osumnjičena Z. D. izdala ličnu kartu, 8. juna, sa fotografijom M. V, a na ime Miloša Begovića i primila zahtev za izdavanje putne isprave, koju mu se izdaje 11. juna 2019. godine.


Životinje koje su nekad hodale Evropom - Impuls\nObjavljeno: Srijeda, 05 Januar 2022 10:38\nOvo je lista sa slikama impresivnih životinja Evrope koje nikad više nećemo vidjeti.\nKaspijski tigar je živeo u Jermeniji, Azerbejdžanu, Turskoj, Mongoliji, Iranu, Tadžikistanu, Kazakstanu... Poslednji je viđen krajem pedesetih godina prošlog veka tako da se to računa kao period njihovog izumiranja, iako postoje neproverene tvrdnje da su i kasnije ubijani u Kini i Turskoj. Ruska vlada je žestoko radila na njihovom uništenju za vreme melioracije zemljišta početkom XX veka. Smatralo se da nema mesta za tigrove u njihovim planovima i ruski vojnici su imali naređenje da ubiju sve tigrove oko Kaspijskog jezera i to je sprovedeno vrlo efikasno. Kada je istrebljenje bilo skoro sasvim izvršeno, seljaci su počeli da krče šume i sadili pirinač i pamuk. Zbog svega toga, kaspijski tigar se povlačio prvo u šumovite krajeve, pa u močvare oko velikih reka i na kraju u planine, gde je i skoro sasvim izvesno izumro. Još uvek postoje priče očevidaca da tigrovi postoje u šumama Turkmenistana, ali naučnici nemaju nijedan čvrst dokaz da se te priče i potvrde.


Kinezi bi u Prijedoru mogli graditi fabriku boja i lakova - GradPrijedor.com - Portal grada Prijedora\nHome»Društvo»Kinezi bi u Prijedoru mogli graditi fabriku boja i lakova\nNa sastanku su bili prisutni i predstavnici „Prijedor-puteva“ i „Fortis grupe“.\n„Bilo mi je zadovoljstvo da upoznam osnovne reference ove kineske kompanije i sagledam mogućnosti i modalitete saradnje“, rekao je Đaković nakon sastanka.\n„U razgovoru sam shvatio da smo mi njima ovdje interesantni jer smo na granici sa EU što je za njih mogućnost da dalje razvijaju tehnologiju i tržište upravo na granici sa EU“, rekao je Đaković.\nDirektor „Prijedor-puteva“ Radenko Crnogorac pojasnio je da je u pitanju kineska kompanija koja se bavi proizvodnjom boja i lakova i ovo nije prva kompanija sa kojom imaju pokrenute određene inicijative te se nadaju se da će u narednom periodu od jedne do tri godine doći do realizacije ovog projekta.\n„Oni su se nama obratili i mi smo im pokazali svoje resurse, a ono što smo danas željeli je da omogućimo i gradu Prijedoru da učestvuje u ovom projektu i smatramo da bi to bilo dobro i značajno za naš grad. Grad bi mogao da pomogne u rješavanju problema zemljišta, hale i insfrastrukture, a sve je vezano za neku buduću priču da bi ta proizvodnja mogla, iz ovog dijela Evrope, da pokriva čitavu EU. Po njima, BiH se nalazi na tom nekom njihovom projektovanom putu svile i sigurno će to njima omogućiti da zajedno sa svojom upravom i sa vlastima u Kini da daju prioritet realizaciji ovog projekta“, izjavio je Crnogorac.\nGosti su uputili i poziv gradonačelniku i predstavnicima „Prijedor-puteva“ i „Fortis grupe“ da budu njihovi gosti u Kini i da se na licu mjesta upoznaju sa tehnologijom takve proizvodnje, a da će u bliskoj budućnosti uputiti pismo namjere o mogućnostima privredne saradnje.\nSastanku je prisustvovao i Igor Gvero, direktor kompanije „Gveroni sport“ d.o.o. koji je uoči ovog susreta predstavnike Gradske uprave i gradonačelnika upoznao sa detaljima ove potencijlne poslovne saradnje sa pomenutom kineskom kompanijom-planirani kapacitet u izgrađenoj fabrici iznosio bi 100.000 tona godišnje. Fabrika bi se gradila u partnerstvu sa „Prijedorputevima“ uz podsticaj grada Prijedora, saopšteno je na gradskom sajtu.


Promocija neistraženih turističkih ruta u pograničnom regionu Bugarska-Srbija – Objektivni\nParking servis: Planirani radovi za 26.01.2022. godine\nPočetna/Izdvojeno/Promocija neistraženih turističkih ruta u pograničnom regionu Bugarska-Srbija\n0 82 1 minut ranije\nNacionalni turistički klaster „Bugarski vodič“ pokrenuo je projekat za povećanje vrednosti neistraženih kulturnih i istorijskih ruta i turističkih resursa u prekograničnom regionu Bugarska-Srbija. Podaci pokazuju da je ova destinacija i dalje manje popularna među turistima u odnosu na ostale regione u obe zemlje. Za period 2013-2017, u Bugarskoj je u proseku ostvareno samo 4% svih noćenja u regionu. Slična je situacija i na srpskoj strani granice.\nU okviru projekta „Valorizacija i kapitalizacija neistraženih prirodnih, kulturnih i istorijskih resursa u prekograničnoj regiji Bugarska-Srbija” planirane su mnoge aktivnosti i događaji za rešavanje ovog problema. Bugarski i srpski partneri – Nacionalni turistički klaster „Bugarski vodič“ (Bugarska), ENECA (Srbija) i Opština Vraca (Bugarska) postavili su za cilj stvaranje tzv. generatora poslovnih modela za održivu upotrebu potencijala prirodnih i kulturnih resursa u pograničnom regionu, kroz učešće lokalnih aktera. Planirano je da se identifikuju i analiziraju neistražena kulturna, prirodna i istorijska nalazišta u pograničnom regionu dve države.\nTakođe se planiraju aktivnosti na povećanju održivog korišćenja identifikovanih turističkih resursa, npr. na stvaranju ruta. Održaće se konsultacije radi formulisanja i rešavanja zajedničkih problema uz učešće lokalnih aktera.\nIdentifikovana mesta i turističke usluge biće predstavljeni na mrežnoj mapi u okviru planirane platforme i aplikacije, gde će se distribuirati razvijene ture obilaska. Platforma će promovisati odgovorna putovanja u regionu, predstaviće mogućnosti za slobodno vreme i odabir tematskih tura, prikazaće video zapise o pilot turama. U okviru projekta biće organizovana radionica na temu „Najbolje prakse u razvoju održivog turizma i „QuesTour“ pristup. Očekuje se povećanje saradnje između turističkih organizacija i lokalnih vlasti radi efikasnijeg upravljanja destinacijama i razvoja atraktivnih turističkih proizvoda.\nProjekat „QuesTour” (april 2020 – jul 2021. godine) omogućiće praktičnu upotrebu kreiranih resursa organizovanjem Design Thinking takmičenja za mlade. Ideja je da se podstaknu mladi ljudi (od 16 do 29 godina) iz Srbije i Bugarske da razviju zajedničku turu sa elementima prirodnog, kulturnog i istorijskog nasleđa. Pobednici će biti predstavljeni na posebnoj svečanosti u Vraci. Biće organizovan i prekogranični festival u okviru kojeg će biti prikazani kultura, običaji i tradicije lokalnih zajednica sa obe strane granice – narodna muzika i ples, zanati, lokalna jela i još mnogo toga.


Izvor: JužneVesti.com, 07.Maj.2021, 14:11\nIzabranici Đorđa Teodorovića dočekaće poslednjeplasirani tim plej-ofa kragujevački Radnički i pokušati da iskoriste ovaj duel kao pravu pripremu za naredno kolo u kome Nišlije gostuju drugoplasiranom Partizanu. >> Pročitaj celu vest na sajtu JužneVesti.com <<\nŽelezničar je u prethodnoj rundi ubedljivo poražen od Vojvodine u Novom Sadu, pa će sada u finišu sezone pokušati da sačuva jednu od prve četiri pozicije na tabeli i izbori plasman na međunarodnu scenu.\nSa druge strane, Radnički ima svega jednu pobedu u prethodnih devet duela i to upravo protiv Železničara, pošto je u Kragujevcu u okviru 3. kola domaćin slavio sa 27:25. U nastavku sezone su zabeležili Kragujevčani i jedan remi, a u prošloj rundi Radnički je na svom terenu poražen od Dinama iz Pančeva.\nDuel u hali „Čair“ na programu je u subotu 8. maja, a počeće u 16:30.\nJužneVesti.com: Rukometaši Dubočice dočekuju lidera na tabeli


Firma ‘Kavgico’ iz Živinica izvozi na njemačko tržište – Biznis.ba\nFirma ‘Kavgico’ iz Živinica izvozi na njemačko tržište\nobjavljeno 05. okt 2018. u 10:18 5. okt 2018.\nTvornica za izradu tapaciranog namještaja “Kavgico“ iz Živinica sklopila je posredstvom kompanije “Avdić group“ iz Tuzle, ugovor o izvozu na njemačko tržište proizvoda u vrijednosti 6 miliona maraka, saznaje Fena.\nNakon raspada “Konjuha“ iz Živinica, nekadašnjeg giganta industrije namještaja bivše zajedničke države, obnova proizvodnje krenula je u nekoliko specijaliziranih tvornica, među kojima se posebno ističe “Kavgico“.\n-Naš namještaj je veoma cijenjen u Njemačkoj. Ovo je naš najveći pojedinačni ugovor koji smo potpisali zahvaljujući ‘Avdić group’, firmi koja se bavi izvozom namještaja u zemlje Evropske unije – kaže za Fenu vlasnik tvornice “Kavgico“ Arslan Kavgić.\nOčekuju se i potpisivanje još nekoliko ugovora o izvozu namještaja u druge zemlje Evropske unije.


Džonson za Bregzit po svaku cenu, Hant oprezniji | EurActiv Srbija\nDžonson za Bregzit po svaku cenu, Hant oprezniji\nObjavljeno : 10.07.2019.\t Tweet\nPitanje istupanja Velike Britanije iz članstva u Evropskoj uniji dominiralo je napetim televizijskom duelom Borisa Džonsona i Džeremija Hanta, dvojice kandidata za mesto predsednika vladajuće Konzervativne stranke i naslednika Tereze Mej na čelu vlade. Džonson i Hant su se u raspravi takmičili u dokazivanju ko je od njih dvojice sposobniji da izvede Veliku Britaniju iz EU, što je već dva puta odlagano i sada je rok 31. oktobar.\nI dok su obojica rekli da žele da ponovo pregovaraju sa EU o povoljnijem sporazumu o uslovima Bregzita, Hant je tokom debate hvalio svoje sposobnosti pregovaranja, dok je Džonson istakao da neće popustiti pred EU.\nDžonson, koji je bio gradonačelnik Londona i šef diplomatije i važi za ubedljivog favorita, ponovio je da će on Bregzit sprovesti na vreme, sa ili bez sporazuma.\nOko 160.000 članova britanske vladajuće Konzervativne partije treba da odluče ko će na čelu stranke i na mestu premijera naslediti Terezu Mej. Ona je u junu najavila ostavku nakon što u više navrata nije uspela da obezbedi podršku parlamenta za sporazum koji je o Bregzitu postigla sa EU.\nZa Hanta, televizijski duel 9. jula uveče predstavljao je jednu od poslednjih prilika da preokrene tok partijskih izbora, iako su šanse za to veoma male.\nDžonson i Hant su u emisiji obojica tvrdili da će uspeti da učine ono što Tereza Mej nije i da će Britaniju izvesti iz EU, makar i bez sporazuma o uslovima "razvoda" i o budućim odnosima Londona i Unije.\nVećina preduzetnika i ekonomista strahuje da bi razlaz sa EU bez sporazuma mogao da gurne Veliku Britaniju u recesiju, pošto će preko noći prestati da važe pravila bescarinskog evropskog tržišta.\nHant, sadašnji šef britanske diplomatije i dugogodišnji visoki vladin službenik kojem protivnici prebacuju manjak harizme, rekao je da nudi iskustvo, realizam i širi pristup od Džonsona.\nHant je rekao da je, za razliku od svog suparnika, spreman da na kraće vreme odloži Bregzit, kako bi postigao povoljan sporazum sa EU.\nKada ga je Džonson zbog te izjave nazvao "defetistom", Hant je sagovorniku rekao da postavlja "lažne rokove" i pitao ga da li će, ako postane premijer a Britanija 31. oktobra ne izađe iz EU, podneti ostavku.\nDžonson je izbegao da odgovori, da bi zatim rekao da ne želi da u EU steknu utisak da će ubrzati njegovu ostavku tako što će odbiti sporazum.\nHant je na to konstatovao da to pokazuje da je Džonsonu samo važno da postane premijer. "Znači nije u pitanju život ili smrt...već je u pitanju Boris u broju 10 (ulica Dauning, sedište vlade)", rekao je Hant.\nU žaru rasprave, Džonson u jednom trenutku nije isključio ni mogućnost suspenzije parlamenta, kako bi onemogućio da poslanici spreče Bregzit bez sporazuma. Hant je takvu mogućnost isključio.\nBritanski parlament ispostavio se kao nepremostiva prepreka za premijerku Mej, pošto je u tri navrata odbio da prihvati njen sporazum o Bregzitu.\nPosle televizijskog duela oglasio se bivši britanski premijer Džon Mejdžor, koji je zapretio da će tužiti Borisa Džonsona ako pokuša da suspenduje parlament kako bi 31. oktobra sproveo jednostrani Bregzit.\nBivši lider konzervativaca Mejdžor je 10. jula rekao za britanski BBC da bi bilo "krajnje i u potpunosti neprihvatljivo" da neki britanski lider pokuša da ućutka parlament i da će tražiti sudsku ocenu kako bi to sprečio.\nVodeća britanska opoziciona Laburistička partija 9. jula se, posle dugog okolišanja oko te teme, izjasnila za održavanje drugog refererenduma o Bregzitu.\nLider te partije Džeremi Korbin dugo je zastupao stav da ona mora da poštuje referendum iz 2016. na kojem su se Britanci izjasnili za izlazak iz EU, ali je sada u pismu članovima stranke naveo da novi premijer treba da raspiše referendum i da će laburisti biti protiv Bregzita.\n"U tim okolnostima, želim da pojasnim da će se laburisti zalagati za ostanak (u EU), a protiv Bregzita bez sporazuma, ili uz Torijevski (konzervativni) sporazum koji ne štiti privredu i radna mesta", naveo je Korbin.\nLaburisti su u parlamentu glasali protiv sporazuma o Bregzitu Tereze Mej, ali su isto tako odbacivali opciju da Britanija napusti EU bez sporazuma.\nProtivnici, ali i pristalice optuživali su laburiste da taktiziraju po pitanju Bregzita kako ne bi odbili potencijalne birače ni iz jednog od dva suprotstavljena tabora, ali su birači kaznili upravo takvo njihovo okolišanje.\nLoši rezultati Laburističke partije na nedavnim lokalnim izborima i izborima za Evropski parlament ukazuju da se deo njenih pristalica okrenuo drugim strankama, u prvom redu Liberalnim demokratama i Zelenima koji su se od početka odlučno izjasnili protiv Bregzita.\n: Džonson ubedljiv u prvom krugu glasanja za lidera konzervativaca\n: Škotska vidi nezavisnost kao zaštitu od tvrdog Bregzita\n: Tereza Mej podnosi ostavku 7. juna\n: Novi rok za Bregzit - na Noć veštica


Konstantin, ne tako veliki - Lični stavovi - Dnevni list Danas\nPočetna » Dijalog » Lični stavovi » Konstantin, ne tako veliki\nBruka sa niškim aerodromom tipičan je primer odnosa Vođe prema narodu\nKonstantin, ne tako veliki\nNe, Erih From nije bio u pravu u „Bekstvu od slobode“ – nije u nama problem.\n0Piše: Saša R. Živić 06. aprila 2018. 14.30 Izmenjeno: 14.30\nNismo mi konformisti koji beže od razmišljanja da ne bi sebi pravili probleme. Nama se jednostavno zabranjuje mišljenje – dekadentna fiziološka izmišljotina nepotrebna na našem putu ka nacionalnom trijumfu. Šta bi radio vrhovni vođa ako bi i mi razmišljali? On sve svoje podanike tretira kao osobe nesklone i najednostavnijoj kontemplaciji, da ne kažem baš kao duhovno i duševno nedorasle! Za ovakve još je Hipokrat u terapijske svrhe predlagao grupno vežbanje, rad, muziku pa i brak. Platon se među prvima zalagao da porodica brine i leči onoga ko ne razmišlja. Avicena je preporučivao pesmu, razgovor i rad. A Vođa ima Pink, Dragana J. Vučićevića, Milomira Marića, Nebojšu Krstića i brojne druge terapeute koji nas neprestano ubeđuju da svet ne vidimo pravim očima, da smo nepovratno oboleli te da nam je dnevno potrebno najmanje 30 minuta vučićizma (srednja terapijska doza).\nBruka sa niškim aerodromom „Konstantin Veliki“ tipičan je primer odnosa Vođe prema narodu, posebno prema provinciji. Kao i svaki dinosaurus sa velikom glavom i malim telom Srbija odumire… Umesto da se najzad počne da bavi suštinski važnim problemom decentralizacije i lokalne autonomije, Vođa vređa svoju provinciju. Tako ovaj domicilni Luj XIV početkom godine govori da je „država dozvolila niškom aerodromu da se razvija iako oduzima putnike beogradskom“. Time Vučić pokazuje da nije predsednik svih nas već samo Beograda i naravno njegovog SNS-a. Stoga i ne čudi udvaranje beogradskog odbornika SNS-a Slaviše Mićanovića, koji je ljude koji protestuju zbog otimanja niškog aerodroma nazvao „cenzus ološ elitom“. Mora se neko preporučiti svom Zapati i zaslužiti njegovu milost, milovanje čak – onako kakvo je onomad dobio gospodin Nebojša Stefanović.\nSpasavanje niškog aerodroma još je čudnije od spasavanja redova Marka Đurića. „Konstantin Veliki“ koji je pre tri godine imao jedva hiljadu putnika uspeva da dovede sve najveće low cost avio kompanije na planeti i poslednju godinu završi sa preko 330.000 putnika. Zbog čega mu pomagati onda kada je najbolji i u najvećem zamahu? Vlada Srbije donosi zaključak kojim se preporučuje Gradu Nišu da prvo izvrši prenos kompletne imovine Aerodroma „Konstantin Veliki“, pošto će „država na taj način pomoći aerodromu da se ekonomski osnaži i još bolje pozicionira na tržištu“! Država kao garant napretka i tržišta – da li to više liči na marksistički državni intervencionizam ili ekonomiju iz vremena Hruščova? Pa čak je i Nikita formirao regionalne organizacije, „Saveze narodne ekonomije“ u pokušaju da se izbori sa centralizacijom! Naš je (Kerenski) Aleksandar i u ovome porazio Hruščova: on može da pruži finansijsku pomoć isključivo ako su sva prava u njegovim beogradskim rukama!\nZbog čega, Niš nije u Srbiji i Vlada ne može pomagati ravnomerni regionalni razvoj? Možda je aerodrom „Konstantin Veliki“ privatan, pa se prvo mora prevesti u ruke države? Stidim se što postavljam ova pitanja kada je državi i Marku Đuriću najteže, ali odavno sam čitao „Bekstvo od slobode“ pa sam o konformizmu štošta i zaboravio… Čudim se kako Norveška monarhija, koja je 2003. godine uložila 4 miliona evra u rekonstrukciju niškog aerodroma nije pre toga tražila da se upravljačka prava prenesu prvo u Oslo? Toga se nije setio njihov, ali jeste naš Harald…\nPrvo ukinete lokalnim samoupravama (pa i Nišu) finansije, tako da od celokupnog budžetskog kolača lokalu ostane samo oko 10%, a onda im zbog siromaštva otmete i to malo sirotinje! Odnosno Vlada naredi da se „izvrši prenos imovine“ da bi Aleksandar, sa večitim akcentom na prvom slogu kao konačnim dokazom prestoničke superiornosti, bio srećan.\nMom iznenađenju nema kraja kada se setim da je početkom ove godine Evropska banka za obnovu i razvoj (EBRD) odobrila zajam od 35 miliona evra za program modernizacije i unapređenje usluga u vazdušnoj plovidbi. Kako kaže EBRD kredit uključuje „proširenje postojeće zgrade kontrole letenja u cilju povećanja kapaciteta, nove tornjeve kontrole letenja na aerodromima u Beogradu i Nišu, kao i centar za potrebe održavanja kontinuiteta pružanja usluga u Nišu“. Kako ovo nije doznao LJutiti, možda onda ne bi tražio da beogradizuje niški aerodrom?! Eto šta se dešava kada ne spavate ili spavate na podu u Briselu… Pa kako će ponovo pred drugaricu visoku Mogerini kada odbija kredit iz projekta „Singl European Sky“?!\nA kako pomaže aerodrome videli smo na primeru beogradskog Nikole Tesle koji je ustupljen Francuzima zarad trenutne finansijske koristi, onako kako ćemo uskoro koncesiono ustupiti i Kosovo, za naše dobro. Interesantno je da je Vlada koja je dozvolila krah beogradskog aerodroma, spremna da oporavi niški! Ako neko pomisli da je preuzimanje Konstantina posledica obaveze Srbije da maksimira broj putnika iz Niša i tako zaštiti interes Francuza, biće proglašen za nacionalnog izdajnika i okačen na stub srama uvek spremnog na salivaciju Dragana J. Vučićevića.\nDrage moje Nišlije, ovaj je aerodrom koncipirao general Stepa Stepanović 1908. godine, a odlukom 1912. godine formalizovao Vojvoda Radomir Putnik. Ovo je naš aerodrom, a ne ovog nesretnog Vojvode. Ne dozvolimo 10. aprila da ovaj dragulj juga Srbije bude predat nadobudnom Beogradu, ma koliko Vojvoda Vučić bio ljut.\nNeka istorija sudi svima nama, pa i onim niškim odbornicima koji će 10. aprila dići ruku da poklone nešto što nije njihovo. Znajući lokalni SNS, koji 8 godina funkcioniše kao povereništvo, nisam optimista. Istorija ima tendenciju da se ponavlja: prvi put kao tragedija, drugi put kao farsa, rekao je Hegel.


Mobilni sa projektorom | Mobilni telefoni\nBack Tehnika Mobilni telefoni Mobilni sa projektorom\nIako smo ranije spominjali ovaj telefon koji je premijerno prikazan početkom godine, sada je redakcija “Blica” imala prilike da se uveri u njegove mogućnosti.\nReč o velikom telefonu izrađenom od kvalitetne plastike sa pet fizičkih i dva taktilna tastera. Sa obe strane nalazi se i po jedan slot za SIM i memorijsku karticu. Ipak, nas je najviše interesovao projektor koji se nalazi sa gornje strane, a za njegovo pokretanje postoji poseban taster sa desne strane. Sva podešavanja projektora možete obavljati preko specijalne aplikacije. Uz pomoć nje se veoma lako fokusira i rotira slika.\nDobra stvar je to što sam projektor nije vezan ni za jednu aplikaciju direktno, pa tako može da prikazuje sve što je na displeju telefona, osim mapa. Mape su isključene jer projektor ne može u isto vreme s GPS-om, piše u objašnjenju koje smo dobili uz uređaj.\nRezolucija slike je 640x360 piksela, a jačina osvetljenja 15 lumena, što znači da smo morali poprilično da zamračimo prostoriju kako bismo videli sliku. Sliku smo uspeli da razvučemo na skoro 150 cm na udaljenosti od zida oko dva metra, ali preko toga slika je gubila oštrinu.